text:
DEN HAAG – E búskeda di gobièrnu di Kòrsou pa invershonista nobo pa refineria Isla te awor no tabatin niun resultado. Pero asta si haña un invershonista nobo, ekspertonan ta duda si pueblo riba e isla lo haña airu mas limpi.
“E refineria ta asina mal mantené ku e ta serka di bash’abou. Pakiko un kompania lo invertí den dje ainda?”, Sven Rusticus di Green Town ta puntra su mes.
Añanan largu a violá derechonan humano na Kòrsou ku e emishon venenoso di e refineria.,segun Tweede Kamer. Den e barionan kaminda e airu sushi ta baha e kasnan a pèrdè koló i riba e hèkinan di heru por mira un reakshon kímiko bèrdè. Diferente habitante a haña enfermedat króniko i anualmente tin asta morto ta kai pa e motibu aki.
Relashon di odio i amor
Bou di pueblo e relashon a bira un di odio i amor ku e hürdó venezolano di e refineria: PdVSA. Pasobra kaminda gobièrnu hopi bia no tabata yuda ku spònsermentu di proyektonan di kultura, pobresa i skol, e refineria sí tabata hasi esaki posibel. P’esei no opstante tur skandal medio-ambiental PdVSA ku orguyo ta usa e lema ‘ku kurason pa komunidat’.
E mandatarionan i ámtenarnan kurasoleño ya pa añanan kaba aparentemente no ta kapas pa aktua kontra PdVSA. Aktualmente tampoko, promé minister Rhuggenaath ta atmití den un entrevista. “Ta posibel ku e gobièrnunan anterior tabatin miedu pa e konsekuenshanan, si e kompania no reakshoná bon riba sierto mantenshon di norma. Pero lo mi no yama esaki poder polítiko.”
“No por konfia e chinesnan i Venezuela no por”
Rusticus ta kere ku polítika na Willemstad tin miedu di un rebelion bou di pueblo. “Pero e bentaha aktual ta ku gobièrnu por bisa ku nan a purba tur sorto di kos. No por konfia e chinesnan i Venezuela no por.”
Huntu ku Green Town Rusticus ta trata shete aña kaba pa konvensé polítika na Willemstad pa sera e refineria i konstruí un siudat kompletamente nobo i duradero. Pero meskos ku gobièrnunan anterior, promé minister Rhuggenaath tampoko no ta mira esaki sosodé: por lo pronto e ke trata di modernisá e refineria i e ta sostené e plannan di GreenTown ‘podisé riba término largu’.
Mantenshon di e normanan medio-ambiental
“Nos meta ta pa kompanianan otro aña bai tene nan mes na e norma aktual”, e promé minister ta bisa ku firmesa. “Nos ta kombersando kaba ku e refineria pa mira ki invershon nan ta bai hasi pa por mantené e normanan. Ta hasi midimentu i ta trein ámtenar. Lo bini mantenshon di norma.”
“Nunka na Kòrsou no tabatin e boluntat di mantené norma”
Meskos ku Rusticus, Arjan Linthorst di Stichting Schoon Milieu (Fundashon Medio Ambiente Limpi) tampoko no ta mira e promesa di promé minister bira realidat. “Nos a hiba masha hopi kaso kaba. Pero mantenshon di norma ta dependé di poder i boluntat. Kòrsou no por: e ta un isla chikí i ora ei ta difísil pa gobièrnu mes ekipá e mantenshon.”
“Pero mester tin e boluntat tambe pa mantenshon i esaki Kòrsou no tabatin nunka”, Linthorst ta bisa. “Pasobra e ekspertisa tékniko por regla den un fregá di wowo ku solamente un petishon chikí na Gobièrnu di Reino.”
Pakiko anto promé minister Rhuggenaath ta kere ku mantenshon di e normanan di medio ambiente bou di su gabinete sí lo logra na 2018? Kisas pasobra e promé minister no tin otro opshon. “Nunka no tabatin un kontratashon públiko”, e ta konta. “Mi no por mira kiko ta e alternativanan, pasobra no tin”, asina Rhuggenaath ta bisa.


c: text/html

text:
E rapport aki a keda traha na 2016 y e rapport ta duna tur aspecto con visibel e proyecto aki ta y ta brinda tur e posibilidad necesario pa e proyecto aki. E mandatario ta bisa entre e reunion cu a wordo tene a papia cu entre otro Ton Jansen, cu a duna un empuhe na e proyecto aki, unda cu a trece diferente proyecto cu solucion, y tambe cu Corsou ta interesa den e rapport aki.
Fast Ferry
Compania Europeo Aqualiner Waterbus tambe ta interesa den e proyecto di fast ferry pa Aruba. Tambe e compania Fred Olson ta un di nan cu ta interesa den e proyecto aki.
E compania Fred Olson ya caba ta involucra na Tenerife, caminda nan ta operando riba 7 isla y esaki ta un exito, segun e mandatario. Un otro compania cu a wordo acera pa e mandatario ta Aqualiner Waterbus di Hulanda. Segun e minister ‘nan tin e experticio riba e area aki caba’ pa motibo cu nan ta maneha den lamanan bruto manera di Tenerife.
Aqualiner Waterbus ta dispuesto pa bin Aruba y haci un evaluacion pa wak kico tur Aruba kier y kico nan mester pa asina haci e proyecto aki bira un realidad. Minister Romero a bisa cu ‘e reunion cu Aqualiner Waterbus ta uno cu a duna claridad pa e proyecto aki’.
E siguiente stap ta pa trece un representante Aruba, pa asina duna informacion na parlamentarionan y conseho di minister. “Ora ta asina leu lo firma un MOU cu Corsou pa asina sigui avansa cu e proyecto aki.”
E idea ta pa trece e proyecto aki na San Nicolas e mandatario a sigui bisa. “Ya caba a reuni cu RDA y a wak e terenonan disponibel pa e proyecto aki, pero no por stroba e operacion di Citgo.”
“Ta asina cu tin diferente proyecto cu kier desaroya eynan, pero tin terenonan disponibel den RDA pa cu e sigur lo por wordo uza pa e fast ferry aki y asina brinda na un otro pilar economico pa pueblo di Aruba y San Nicolas lo beneficia di esaki”, e mandatario a termina.
FUENTE: https://www.bondia.com

robotstxt: allowed

filter: keep


text: ORANJESTAD – Diabierna ultimo e Consulado di Colombia na Aruba a conmemora e di 208 aniversario di Dia di Independencia di Colombia. Minister señora Xiomara Ruiz-Maduro a representa Prome Minister na e bunita celebracion aki na Cas di Cultura. Na su yegada e mandatario a wordo calurosamente ricibi pa Consul di Colombia señora Mirza Gnecco Pla. Minister Ruiz-Maduro a hiba palabra den nomber di Gobierno di Aruba riba e tema di e celebracion “Reconcilación en nuestras manos”. Durante su discurso el a trece dilanti cu pa nos comunidad por progresa nos mester trece hunto e talentonan cu nos diferencia ta trece cu ne, pasobra ta e union di e diferencianan aki ta locual ta yuda nos supera conflicto y division. Nos mester uni nos talentonan y accion pa nos por renoba, construi y pone nos Pais a tono cu e necesidad- y inkietudnan cu e situacion di awendia ta trece cu ne. Ademas Minister Ruiz-Maduro a expresa su palabranan di gratitud na tur Colombiano cu a contribui na progreso di nos Pais y cu a integra nan mes felizmente den nos comunidad. E evento a conta cu entre otro presencia di Gobernador Interino señora Yvonne Lacle-Dirksz, Presidente di Parlamento mr. Juan Ady Thijsen y varios miembro di Parlamento.


text:
ORANJESTAD(AAN) –Un comunicado di Ministerio Publico emiti ayera tardi ta men iona lo siguiente.
“Awe e tratamento pro-forma den e caso penal contra e padrasto y e mama di Rishandroh y Eugène a tuma lugar.
E padrasto G.A.C.M. ta wordo (entre otro) sospecha di homicidio, sino maltrato severo di e muchanan, cu nan morto como consecuencia.
Nan mama R.C.F. ta wordo (entre otro) sospecha di complicidad na e homicidio y maltrato (severo) di e muchanan y di a intencionalmente laga nan den un situacion desampara, cu nan morto como consecuencia.
Corte den Prome Instancia a pone e fecha pa e tratamento di e caso riba 15 di juni venidero. Ademas, riba peticion di defensa, Huez a manda e caso back pa Huez-Comisario pa scucha dos testigo.
E peticion di abogado di e sospechoso R.C.F. pa suspende detencion di su cliente, no a wordo honra. Corte ta di opinion cu tin suficiente indicacion cu el a comete e hechonan di cual e ta wordo sospecha.
Abogado di e sospechoso G.A.C.M. a trece pa dilanti cu Ministerio Publico lo a palabra cu su cliente cu e lo por spera den detencion na Hulanda pa su caso wordo trata pa Corte, y cu e lo por paga su castigo tambe na Hulanda. E palabracion of deal lo ta na base di e confesion di e sospechoso. Segun e abogado, M. lo no ta safe den KIA y lo tabatin hasta un intento pa venen’e.
Ministerio Publico nunca no a haci un palabracion of deal asina. Berdad a papia cu M. y su abogado tocante e posibilidadnan cu, despues cu e wordo enhuicia, lo por ta eventualmente habri pe pa e paga su castigo na Hulanda. Ademas a pensa pa traslada e sospechoso pa un periodo pa observacion na Pieter Baan Centrum na Utrecht, pero psychiater a determina cu esey no ta necesario.
Loke e sospechoso ta bisa cu lo a haci un intento pa venen’e, Fiscal di Husticia a yama un “storia”.
E sospechoso nunca no a indica na personal di KIA cu e lo a sinti malo.
Ministerio Publico y KIA ta haci tur loke ta na alcanse pa garantiza seguridad di M. den KIA.


text:
ORANJESTAD, Aruba – 15 di Juli 2018: Marriott Ocean Club a reconoce Zeick Paalman cu a logra no menos di 100 comentario di huespednan “Way to Go”. P’e asociadonan por a yega 100 Way to Go, e huespednan di un time share ta haya un encuesta cu por yena informando con e estadia tabata y e trato ricibi.
Zeick Paalman ta un front office agent di Marriott Ocean Club y General Manager di Ocean Club, Erwin Noguera, a expresa cu pa nan ta un honor pa celebra e logro di Zeick Paalman. Ta e esfuerso y empeño den su trabou ta loke a hibe te eynan. E ta impacta e turistanan, kendenan a bay bek nan cas despues di nan vakantie, a ricibi un e-mail automatico pa duna nan opinion di e resort y di un empleado cu a destaca. E asociado a haci un impacto riba e turistanan y nan a skirbi su nomber 100 biaha caba.
Semanalmente Zeick Paalman ta conoce hopi hende, specialmente den fin siman cu tin 4 dia di check in y e mester brinda e mesun hospitalidad tras di otro. Marriott Ocean Club ta orguyoso, pasobra esaki no ta bin zomaar pero cu empeño, dedicacion, hospitalidad cu nan ta spera di Aruba y Marriott Vacation Club. A celebra e momento special aki cu famia di Zeick Paalman, unda cu e gerencia a dun’e pabien pa su logro. Marriott Ocean Club a celebra e di 3 evento di “Way to Go” y a mira e importancia pa celebra e di 100 bon recomendacion, asina Erwin Noguera a expresa. A gradici Zeick Paalman pa su trabou y su famia cu ta apoy’e pa su trabou.
Zeick Paalman su funcion diario ta check in y check out e huespednan, pero e ta haci mas door di percura cu e guestnan ta bon cuida p’e cosnan mas chikito manera un bombio kima den camber pa algo mas grandi. Ta parti di e trabou di un front office agent pa check cu tur departamento pa percura cu guestnan ta contento, pero tambe bay e extra miya pa nan. P’e por a logra 100 Way to Go ta bin pa motibo cu tur guest ta diferente, el a expresa. Bay e extra miya no ta nifica na trabou so pero tambe den tempo liber si mester hiba algo pa un guest na aeropuerto of otro caminda.
E asociado tabata sorprendi di a yega 100 Way to Go y ta contento cu e compania y su hefenan ta aprecia nan pa t’ey p’e guestnan y coleganan. Zeick Paalman ta conseha tur hende pa kere den nan mes y bay p’e. Compania ta duna asociadonan e oportunidad pa bay dilanti y ta keda na nan pa bay dilanti y percura pa crece.
Marriott Resort a habri na Aruba na aña 1995 cu 413 camber. Na aña 1999 a habri Ocean Surf Club cu 311 camber y na aña 2004 a habri Surf Club cu 450 camber. Na tur, e famia di Marriott Aruba ta consisti di mas o menos 1100 empleado den servicio directo y 400 empleado trahando via otro companianan den e compleho di hotelnan. E compleho di Marriott Aruba ta esun di mas grandi den henter Caribe, tanto den cantidad di camber como den cantidad di empleado.
Pa esnan interesa di cuminsa un carera na Aruba Marriott por bishita nan website www.marriott.com/careers pa revisa e vacaturnan cu tin actualmente y aplica online.


text:
SEKSHON 1
Laga Dios Yuda Boso Hasi Boso Matrimonio Felis
“Esun ku a krea hende na prinsipio a traha nan hòmber i muhé.”—Mateo 19:4
Ta Yehova * Dios a uni e promé hòmber i muhé den matrimonio. Beibel ta bisa ku el a traha e promé muhé i a “hib’é pa e hòmber.” Adam a keda masha kontentu. El a bisa: “Esaki ta awor wesu di mi wesunan, i karni di mi karni.” (Génesis 2:22, 23) Awe tambe Yehova ke pa parehanan kasá ta felis.
Hopi hende ta pensa ku ora nan kasa, nan bida lo ta perfekto. Pero den bida real, asta parehanan kasá ku ta stima otro un mundu tin problema de bes en kuando. (1 Korintionan 7:28) Den e foyeto akí, lo bo haña vários prinsipio bíbliko (konseho, mandamentu, norma òf siñansa di Beibel) ku por yuda boso. Si boso biba di akuerdo ku nan, boso por tin un matrimonio i famia felis.—Salmo 19:8-11.
1 KUMPLI KU E PAPEL KU YEHOVA A DUNA BOSO KADA UN
LOKE BEIBEL TA BISA: Esposo ta kabes di famia.—Efesionan 5:23.
Esposo, Yehova ta ferwagt ku bo ta kuida bo esposa ku kariño. (1 Pedro 3:7) Dios a trah’é pa e ta bo ayudante i E ke pa bo trat’é ku dignidat i amor. (Génesis 2:18) Bo mester stima bo kasá asina tantu ku bo ta laga su bienestar bai promé ku esun di bo.—Efesionan 5:25-29.
Esposa, Yehova ta ferwagt ku bo ta respetá bo esposo profundamente i ta yud’é kumpli ku su papel. (1 Korintionan 11:3; Efesionan 5:33) Ora bo esposo tuma un desishon, apoy’é i kooperá kuné di henter bo kurason. (Kolosensenan 3:18) Si bo ta hasi esei, lo bo ta di gran balor pa bo esposo i tambe den bista di Yehova.—1 Pedro 3:1-6.
LOKE BO POR HASI:
Puntra bo kasá kiko bo por hasi pa bo ta un mihó esposo òf esposa. Skuch’é ku atenshon, i hasi bo bèst pa drecha tur loke bo por drecha
Tene pasenshi. No ta di un dia pa otro boso ta siña kon pa hasi otro felis
2 TENE KUENTA KU SINTIMENTU DI BO KASÁ
LOKE BEIBEL TA BISA: Ta importante pa bo tene kuenta ku interes, esta deseo- òf nesesidatnan, di bo kasá. (Filipensenan 2:3, 4) Kòrda ku Yehova ke pa su sirbidónan ta “amabel ku tur hende.” P’esei, trata bo kasá bon. (2 Timoteo 2:24) “Tin hende ta papia sin pensa, manera hinká di spada, ma lenga di hende sabí ta trese kuramentu.” Pues, bo mester wak bon kon bo ta papia ku bo kasá. (Proverbionan 12:18) Yehova su spiritu santu lo yuda bo papia ku bondat i amor.—Galationan 5:22, 23; Kolosensenan 4:6.
LOKE BO POR HASI:
Promé ku bo papia tokante un asuntu importante ku bo kasá, resa pidi Dios yuda bo keda kalmu i ku mente habrí
Pensa bon kiko bo ta bai bisa i kon lo bo bis’é
3 KÒRDA KU BOSO DOS TA UN TIM
LOKE BEIBEL TA BISA: Ora bo kasa, abo ku bo kasá ta bira “ún karni.” (Mateo 19:5) Apesar di esei, boso ta keda dos persona ku tin biaha no tin mesun opinion. Pues, ta importante pa boso siña pensa i sinti meskos ku otro. (Filipensenan 2:2) Union ta esensial ora di tuma desishon. Beibel ta bisa: “Traha plan dor di buska konseho.” (Proverbionan 20:18) Ora boso tin ku tuma desishon importante, hasié huntu i laga e prinsipionan di Beibel sirbi komo boso guia.—Proverbionan 8:32, 33.
LOKE BO POR HASI:
Ora bo ta papia ku bo kasá, lag’é sa kon bo ta sinti i no djis dun’é informashon òf bis’é bo opinion
Promé ku bo komprometé bo mes pa hasi algu, papia ku bo kasá
^ par. 4 Beibel ta bisa ku Dios su nòmber ta Yehova.


text:
Drama di marka KE (di marka KE) Konforme Europeo en europe kumplimentu di format estrellas i, dr, cmx, eps, pdf i svg ku un archivo: znak-CE.zip
Deskargá e marka europeo di konforme e forma png: 2000 px, 600 px, 300 px.
Di marka KE (aббpeBиaTypa фp. Konforme Europeo, esta "europe di konforme") — cпeциaлbHый зHak, e daño na produkto, na credit e, e produkto ta kumpli ku e rekisito esensia di direktiva di e ue i armando ku standard di union europeo, meskos, e produkto a pasa e kondukta di evaluashon di e konforme ku e direktiva di skol. Di marka KE ta indiká, e produkto no ta perjudicial (peligroso) na saludo di su considered, meskos ku unoca pa medio ambiente.


text:
Huidige artikelen
Artikelen uit december 2016
28-12-2016 - Diahuebs dia 29 di december e orario di servicio na publico ta diferente
Tanto pa e seccion di servicio pa cliente y e seccion di servicio di caha
Lees meer...
21-12-2016 - Departamento di Impuesto lo ta cera den e proximo dianan di fiesta
9-12-2016 - E incumplimento pa cu impuesto di vehiculo di motor ta menos di locual a wordo señala anteriormente
5-12-2016 - Awe dialuna Departamento di Impuesto lo cera mas trempan atardi
Esaki ta conta pa tur servicio na oficina principal y na e oficinanan di gobierno den districto
Lees meer...


text:
E programa lo ta interaktivo i ‘bibu’ tur djasabra na Radio Active!
Lansamentu proyekto di konsientisashon ‘CTB den bo bario’
WILLEMSTAD – 10 di òktober 2018 – Resientemente Ofisina di Turismo di Kòrsou (CTB) a duna inisio na un proyekto nobo di konsientisashon yamá ‘CTB den bo bario’. E proyekto ‘CTB den bo bario’ ta forma parti di CTB su programa di konsientisashon ‘Kòrsou ta dushi’. E proyekto ta inkluí un programa radial transmití ‘bibu’ for di e studio mobil di Radio Active kaminda lo informá nos komunidat di áreanan turístiko i lo kombiná esaki ku diferente kues kaminda públiko i oyente tin chèns di gana diferente premio.
Tur siman lo stashoná e studio mobil na un otro área turístiko. E programa lo keda transmití ‘bibu’ for di e área turístiko kreando un interakshon informativo. Pa e promé edishon a stashoná e studio mobil na Caracasbaai kaminda Dr. Steven Martina, Minister di Desaroyo Ekonómiko, CEO nobo di CTB, sr. Paul Pennicook, ehekutivonan di CTB, representantenan di Radio Active i demas invitadonan tabata presente. Sr. Tyron Brunken un guia turístiko lokal a elaborá riba historia di e área, tambe a hasi algun pregunta na oyentenan tokante turismo, kaminda por a gana diferente premio. Un danki ta bai na Radio Active 104.5 FM pa nan kolaborashon i partnership den e proyekto nobo aki.
CTB ta kontentu ku e resepshon di e promé edishon kaminda tambe algun oyente a yega na Caracasbaai pa presensiá e apertura di e proyekto. Un invitashon ta bai pa “like” e Facebook page di ‘Kòrsou ta dushi’ pa sa mas di e kampaña di konsientisashon i tambe pa haña sá na unda e studio mobil lo bai ta próksimamente.
Nota:
Impreshon fotográfiko di lansamentu ofisial di ‘CTB den bo bario’
.
.
.


text:
zoomaruba.com a entrevista Michelle Ruiz. Like e pagina di facebook di Michelle Ruiz Michelle Ruiz 1. Ken ta michelle ruiz? Michelle Ruiz ta Un Persona Hopi Sigur di su mes Cu Dedicación Den cada Projecto Continue reading
Category Archives: Blog Interviews
Sera conoci cu e pagina di facebook “Rave Junkies”
zoomaruba.com a entrevista Beto Hernandis. Like e pagina di facebook di Rave Junkies Rave Junkies. 1.Kiko esaki significa pabo, rave junkies? Rave Junkies started as “ILoveHouseMusicAruba” Continue reading
Sera conoci cu e pagina di facebook “Team Boobies Int”
zoomaruba.com a entrevista srta Barbara Fernandez. Like e pagina di facebook di team boobies int Team Boobies Int 1. Con bo a bin cu e idea di teamboobies? Continue reading


text:
Parlamentario Endy Croes di MEP:
ORANJESTAD (AAN): Parlamentario Endy Croes durante conferencia di prensa dialuna mainta a recapitula e prome 100 dianan desde formacion di gobierno. Endy Croes a splica pa locual ta trata logro di proyectonan mester acudi cerca e gobernantenan kendenan lo duna un splicacion durante nan conferencia di prensa tambe riba dialuna.
Pa locual ta Parlamento mediante e derecho como Parlamentario a haci masha hopi pregunta via e canalnan oficial y asina a haya masha hopi prueba, esta documentonan y contractonan abusivo firma pa gobierno anterior y a logra “kibra” y para mayoria. Fiesta a caba y fuera!!.
Contractonan abusivo cancela
Oscar Fernandez a cobra den aña 2017 un suma di Afl.128.555,- esta 128 mil florin a keda cancela. Cancelado!! Sebastian un amigo di Mike Eman di Colombia tabata cobra Afl. 27 mil florin pa luna pa cana cu Mike Eman saca potret y atende strategianan riba Facebook. Cancelado!! Tera Group di Patrick Paskel kende a cobra 8 MIYON florin pa “media monitoring”, esta check ken ta skirbi of papia contra gobierno pa contra ataca, nan tambe a wordo cancela. Cancelado!!
PAXI media marketing tambe di Patrick Paskel a cobra un extra 1.3 MIYON florin na “media monitoring”. Pues strica nan tabata strica miyones di e pueblo aki. Cancelado!! Voz di Aruba y Canal 90, otro abusadornan di placa di pueblo na un manera bruto of sin cuero di cara. Cancelado!!
Interprint, un otro ruman cu tabata suta placa na tur sorto di materialnan pa print. Cancelado!! Celularnan di SETAR cu nan a bay cu nan sin entrega, tur contracto a wordo para. Cancelado!! Mester cobra Mike y su coordinadornan ainda Afl.19500 cual lo wordo cobra tambe. TNO y Phillips hunto 10 MIYON den un contracto cu Mike Eman a regala nan lo no wordo renoba momento cu e contractonan vence!!
Mas abuso cu placa di pueblo
Gastonan di abogadonan, amigonan di AVP 15 MIYON. Cancelado!! Biahenan di ‘join AVP and see the world’ presupuesta na 2 Miyon pa Mike Eman so. Cancelado!! Secretaris di Ministerraad anterior, $12 mil US dollar na credit cards pa cumpra likes riba Facebook pa Mike Eman durante campaña.
A kita e dos creditcardnan aki. Cancelado! Auto di Drag Race di ruman homber di Mike Eman a strica 1.6 MIYON di ATA pa core na Merca cu un logo di Aruba riba e auto. Esaki tambe a wordo para. Cancelado!! A kibra contractonan abusivo cu coordinadornan di Mike Eman di Afl. 25 mil, Afl. 17 mil, Afl. 15 mil y cantidad di Afl. 10 mil pa luna. Cancelado!!
Separa di esaki Colega Edgard Vrolijk y Rocco Tjon a entrega Ley di Integridad. Pues all by all por bisa cu basa riba tantisimo preguntanan haci na ministernan a logra ricibi informacion y percura pa para tur abuso na bienestar di e pueblo aki. Fiesta a caba. Sinti e cambio!!!


text:
Parkèt di prokurador general
E institushon i organisashon di Parkèt di prokurador general di Kòrsou, di Sint Maarten i di Boneiru, Sint Eustatius en Saba (Parkèt PG) ta determiná den artíkulonan 2 te ku 6 di Lèi di Estado di Ministerio Públikonan. Segun artíkulo 2 di Lèi di Estado di Ministerio Públikonan, e Ministerio Públiko den kada un di paisnan ta konsistí di Parkèt PG i e Parkèt di e Fiskal (tambe konosí komo” Parkèt den promé instansha). Pero tin solamente un prokurador general konhunto ku ta establesé na Kòrsou (artíkulo 3 insiso 1). E ta okupá su kargo den tur e paisnan.
E prokurador general
E prokurador general (PG) ta na kabes di henter e organisashon di OM. E Lèi di Estado di Ministerio Públikonan ta otorgá prokurador general ku sierto tareanan i responsabilidatnan. Manera a menshoná kaba, e ta duna maneho na e tres organisashon nashonal di tres diferente pais. Ku mira riba esei, e mester tin deliberashon regularmente den tur e paisnan. Ademas, e PG ta den un posishon kaminda e mester responsabilisá su mes na tres diferente minister di (seguridat) i hustisia i ta konsehá nan sea ku a wòrdu solisitá of no den kuestionnan ku ta toka OM.
Konforme ku artíkulo 6 insiso 3 di e Lèi di Estado di Ministerio Públikonan prokurador general ta supervisá e debido rastreamentu i persekushon di echonan kastigabel (e ‘proseso primario) i artíkulo 5 insiso 4 ademas ta duna prokurador general e outoridat pa duna instrukshonnan general i partikular tokante di e ehekushon di e tareanan i kompetensianan di Ministerio Públiko.
E mester supervisá e ministerio públikonan no solamente pa ku tareanan operashonal (rastreá i persiguí), pero tambe pa lokual ta konserní maneho. Aparte di esei, PG ta responsabel pa e asina yamá “di dos instansha”, e apelashon den kasonan penal i por ultimo e ta responsabel pa e kordinashon di e enfoke di kriminalidat ku ta pasa frontera.
Parkèt PG
E departamentu ‘Strategía i Polítika’ i un Atministrashon di Empresa ta apoyá e Prokurador general.
E departamentu di Strategía i Polítika ta apoyá PG den e figurashon di e polítika stratégiko, e desaroyo di polítika, e implementashon i evaluashon di esei i e siklo di ‘planning & control’.
E Atministrashon di Empresa na un banda ta responsabel pa e eksplotashon interno di e empresa pa Parkèt PG. Di otro parti e departamentu ta desempeñá e funshon di maneho konhunto pa Ministerio Públiko ku ta den e Lèi di Estado di Ministerionan Públiko ku ta enkargá PG lu esei (artíkulo 28 Lèi di Estado di Ministerionan Públiko). Departamentu di Personal, departamentu finansiero i ICT ta wòrdu reglá sentral dor di e Departamentu di Atministrashon.
Ambos departamentu ta prinsipalmente situá na Kòrsou denter di parkèt PG na Kòrsou, pero nan trabou ta dirigí riba tur tres Ministerio Públiko.
Un parti importante di Parkèt PG ku no ta eksplisitamente menshoná den e skema akiriba, ta wòrdu formá dor di e Parkèt den di dos instansha, ku ta wòrdu yamá ofisina di Abogado General. E Abogado General (AG) ta duna maneho funshonal na e trahadónan denter di e ofisina aki. Ademas e AG ta enkargá ku e tratamentu di di kasonan penal den apelashon, e ehekushon di desishonnan penal di e Korte Komún di Hustisia, duna konseho tokante di tareanan legal i e fomento di kalidat hurídiko den promé i di dos instansha. Den Parkèt PG tin dos abogado general ta traha. Unu ta stashoná na Kòrsou i e otro na Sint Maarten. Aunke ku esun menshoná promé ta en prinsipio esun ku ta prinsipalmente lo hasí e trabou pa Kòrsou i BES i e otro prinsipalmente pa Sint Maarten, nan por apoyá otro i sustituí otro.


text:
ORANJESTAD – Di tempo nan ta den e categoria di 5-6, e dos organisacionan aki a competi na varios occasion pa e titulo maximo. Awor cu nan ta den e division di Junior 13-14 anja lo no ta excepcion.
E ekipo di Stars diadomingo mainta e termina e speransa di Blue Marlins cu score di 12-0. Pitcher ganador a resulta BJ Rincones cu por cierto a juda su mesun causa cu un bataso di 4 skina, tambe Garret Arias ta connecta un homerun den centerfield.
Despues e ekipo di QCC Grasshoppers a sigui contra e ekipo di Hammershark cual nan tambe ta gana 5-0. Pitcher ganador a resulta Marshall Alberts.
Diabierna awor e dos ekiponan aki lo enfrenta otro den Nadi Croes/Crismo Angela Ballpark na Santa Cruz den un serie “best out of three” pa asina mira ken lo bira campeon di Aruba.
Fanaticonan di baseball di Aruba ta keda cordialmente invita pa asisti y apoya nos hobenan den e deporte di baseball.


text:
-
Contact
- lionel_326@hotmail.com
Ántes i awor…..krónika di un hòmber imperfekto!
Reading Time: 2 minutes
Eksperensha di bida t’e úniko kos ku por kambia un hòmber. Un hòmber tin ku kometé fayonan den su bida pa asina e madurá i bira un hòmber imperfekto pero hopi mas responsabel. Ami a kambia hopi, ántes mi no tabata e persona ku mi ta awe:
Ántes mi no tabata gusta lesa. Awor mi ta mira e importansha di lesamentu. Mi ta mira e benefisio ku lesamentu ta trese pa mi abilidatnan kognitivo.
Ántes mi no tabata gusta kome berdura. Awor mi ta mira e importansha di berdura pa un dieta balansá. Awor mi ta mira kuantu benefisio berdura tin pa e kurpa por kuida i protehá su mes di malesanan maligno.
Ántes mi no tabata gusta hasi ehersisio. Awor mi ta mira ku hasiendo ehersisio mi ta sinti mi mihó. Mi sanger ta sirkulá mihó, mi kondishon a bira mihó, mi kurason ta den mihó estado i mi kurpa ta den mihó forma.
Ántes mi tabata bebe, huma i uza droga. Awor mi ta mira kuantu daño e kímikonan ei ta hasi na mi kurpa. Awor mi por bai un bar, i dal un simpel djus di apel. Awor mi por bisa ku mi no tin nesesidat pa uza niun supstansha pa mi sinti mi bon ku mi mes.
Ántes mi tabata primintí muhé shelu i tera djis pa mi por a sèks pa loko ku nan i tambe mi tabata gasta bòshi plaka riba muhé i prostituta. Awor mi ta mas madurá i konsiente. Mi no tin nesesidat mas pa gaña hende muhé i primintí nan kos ku mi no por kumpli kuné. Awor mi ta simplemente sèks pa loko sin primintí nada, i mi no ta gasta sino invertí mi sèn den prostituta!
(E artíkulo aki no ta reflehá bèrdat di niun hende su bida. Ta djis algu ku m’a haña gana di skibi pasó mi no tin nada otro di hasi. Nada den dje no ta bèrdat. Sigur no e parti di ehersisio!)
[Danki pa “like i “share”. Mi ta apresiá mashá. Sinti bo liber pa laga bo komentario atras.]
**Images used in this article is copyrighted by their respective authors. I just happened to google for an image and found what I’ve used, so please don’t sue me, for I have no money to pay you or a lawyer. Plus I fear going to jail.**
[Even though blogging costs a lot of time and money, I don’t feel like charging my blog readers to be able to read my content. I want to keep it free for everyone. However, funds are still needed in order to produce and publish quality content, as well as writing and publishing books. Consider making a one-time donation to Lion Spratt as a way to show your support. Click here to learn how. Thank you in advance for your generosity!]
More from my site
Leave a Reply
You must be logged in to post a comment.


text:
BARCELONA, Spaña- E fundacion Navegacion Oceanica di Barcelona (FNOB) a anuncia e suspension di e proximo edicion di Barcelona World Race, cu tabata riba schedule pa tuma luga na januari 2019, pa motibo di e dificultad pa haya sponsor door di e instabilidad politico.
E Barcelona World Race ta un regatta cu ta dal un buelta rond mundo, cu ta sali y caba na Barcelona.
E decision a wordo tuma dia 22 maart basa ariba un acuerdo mutuo den un reunion di e fundacion forma door di e Ayuntamiento di Barcelona, e Camara di Comercio di Barcelona, waf di Barcelona y Feria di Barcelona.
Den un comunicado, e FNOB a sigura cu esaki ta influi, specialmente den e decision ta e “clima di indeficion institucional y e falta di stabilidad politico cu nos pais ta biba aden durante e ultimo aña aki cual a haci e buskeda di sponsor mas dificil.
“E potencial sponsornan a manifesta nan desconfiansa door di no ta sigur di conta cu e apoyo institucional cu necesariamente mester garantisa un evento deportivo di e dimension aki, cual ta rekeri un inversion grandi den sponsor priva y cu, definitivamente ta e unico fuente di financiacion di e regatta”, segun e comunicado.
A pesar di e cancelacion di e proximo regatta, e fundacion ta mantene su plannan pa organisa un edicion nobo di Barcelona World Race, cual lo wordo celebra na 2022-2023.
Fuente:http://noticierodeportivo.com


text:
Caya Apolinio Werleman, Santa Cruz – Dialuna mainta polis a bay Caya Apolinio Werleman na Santa Cruz, pa un accidente cu hende herida.
Na yegada polisnan ta topa cu un Hyundai H1 color preto y un Nissan March color blauw.
Segun nos a compronde na e sitio, e Hyundai Van bayendo pabou no a pone atencion su dilanti y ta dal e Nissan March su tras.
E Nissan March lo tawata bay pa bira, momento cu e Van a dal e.
Chauffeur di e Nissan March tawata keha di dolor di cabes, debi na e impacto duro.
Durante e impacto e Nissan March a bay dal contra un pilar di cas, y pa despues dal e cura di cas mes.
Personal di ambulance cu a yega e sitio a controla e chauffeur eynan mes. Den e March tawata tin un mucha, pero manera mester ta e tawata tin su seatbelt bisti.


text:
Rotary, Rotaract y Interact Club of Aruba un biaha mas a forma parti di e beach clean up organisa pa Aruba Reef Care Foundation Riba diadomingo 30 di september 2018 Aruba Reef Care Foundation a organisa su proyecto di beach clean up pa di 24 aña. E aña aki Rotary ...Read More »
Bubbly Brunch
PRESS RELEASE FOR IMMEDIATE RELEASE Bubbly Brunch Oranjestad, Aruba – Recientemente durante un mainta sumamente ameno na Tierra del Sol, Kiwanis Club of Young Professionals Aruba a organisa nos prome “Bubbly Brunch”. E evento aki tabata uno cu pa prome biaha cu nos club ta organisa, y cu a mustra di ...Read More »
Kid$ BIZ Market
Kid$ BIZ Market” ORANJESTAD – Departamento di Asuntonan Economico, Comercio y Industria/IDEA como parti di Ministerio di Finanzas, Asuntonan Economico y Cultura a organisa un proyecto educativo pa e muchanan di entre 9 te cu 13 aña. E nomber di e projecto aki yama “Kid$ BIZ Market”, y a ...Read More »
Varios bario den Noord a keda sin coriente
Varios bario den Noord a keda sin coriente Casi pa 8’or di ayera nochi, tecniconan di Elmar tabata riba caminda trahando riba un storing cu a tuma luga den e area di Tanki Leendert, Martadera, Sero Janchi, Kudawecha, Boegoeroei, Montaña, Sabana Liber y vecindario. Pero prome cu 9’or ya ...Read More »
Ambiente navideño ta cuminsa awe cu na Drempel di fin di aña
Ambiente navideño ta cuminsa awe cu na Drempel di fin di aña ORANJESTAD – Na Drempel di fin di aña ta kick off awe 12 di October na linear park pa 6or di atardi enadelante. E biaha aki pa su di 30 edicion. E celebracion “perla” cu ta enfoca riba ...Read More »
Minister Dangui Oduber ta splicando e efectonan positivo cu e expansion di nos Aeropuerto lo por tin pa nos futuro di nos Turismo
Quickvideo! Minister oduber ta continua splicando e efectonan positive cu e expansion di nos aeropuerto lo por tin pa nos future y e future di nos turismoRead More »
Minister Dangui Oduber Minister di turismo ta splica kiko metanan tras di renobacion y amplacion di nos Aeropuerto Internacional
Quickvideo! Minister Dangui Oduber, minister di turismo, salubridad y deporte, ta splica kiko ta e metanan tras di e renobacion y amplacion di nos aeropuerto internacionalRead More »
Sr Delo Gomez di Digicel ta elabora tocante e importancia pa por keda update e productonan pa e temporada moderno cu nos ta aden
Quickvideo! Sr delo Gomez di digicel, ta elabora tocante e importancia pa por keda up to dtae cu productonan inovativo y dynamic pa e temporada modern cu nos ta adenRead More »
Prome Minister Evelyn Wever Croes ta mirando e resultadonan di caft cu ta positivo y e siguiente pasonan lo insera consehonan di Raad van Advies
Quickvideo! Mirando cu e resultadonan di caft tabata positivo, e siguiente pasonan lo insera e consehonan di raad van advies y siguientemente for di parlamentoRead More »
Prome Minister Evelyn Wever Croes ta elabora tocante e proceso di presupuesto cu mester keda entrega na caft pa por ricibi nan conseho y control
Quickvideo! Prome minister sra evelyn wever croes ta elabora tocante e proceso di entregamento di presupuesto splicando cu e mester keda entrega na caft pa por ricibi nan conseho y controlRead More »
Minister Andin Bikker ta elabora tocante di siguridad riba nos isla actualmente con e lo continua su maneho contra criminalidad
Quickvideo! Minister andin bikker, ta elabora tocante e situacion di siguridad riba nos isla actualmente y con elo continua di hiba su maneho contra criminalidadRead More »
Parlamentario Arthur Dowers ta declara durante rueda di prensa cu Minister di husiticia mester percura cu tin pruebanan pa hasi declaracionnan contra un persona
Quickvideo! Parlamentario Arthur dowers, durante rueda di prensa ta declara cu minster actual di hustiicia mester percura cu e tin e pruebnan necesario pa hasi declaracionnan contra di su persona, of e lo por spera un caso contra su persona relaciona cu difamacionRead More »
Minister Otmar Oduber ta splica tocante e inversion cu mester haci pa restaura e monumento y lo keda den man di monumenten fonds
Quickvideo! Minister oduber ta splica tocante e inversion cu lo mester hasi pa por restaura e monumento y ta splica cu esaki lo keda den man di monumenten fonds mesRead More »
Sr Gisbert Boekhoudt di directieve natuur en milieu ta expresa su gratitud na Minister pa por haya nan propio espacio den edificio aki
Quickvideo! Sr gisbert boekhoudt di directive natuur en milie, ta expresa su gratitud na minister pa asina por cuminsa cu e restauracion di e monument concerni caminda cu directive natuur en milieu lo haya nan propio espacio den e edificio akiRead More »
Sr Leo Ponson ta duna splicacion tocante importancia kiko ta e balornan pa nos pais ora cu tuma projectonan di restauracion cu pronto Sanicolas lo conoce
Quickvideo! Sr leo ponson ta duna un splicacion tocante e importancia di un monument, y kiko ta e balornan agrega pa nos pais ora cu por tuma projectonan di restauracion manera cu pronto san Nicolas lo concoeRead More »
Ministerionan di Asunto Social y di Enseñansa a reuni den cuadro di e Crisisplan Social
Ministerionan di Asunto Social y di Enseñansa a reuni den cuadro di e Crisisplan Social Recientemente Minister di Asunto Social conhuntamente cu Minister di Enseñansa a reuni cu entre otro Departamento di Asunto Social y Bureau Sostenemi cu e meta pa por tin un ehecucion cu mayor efectividad di e ...Read More »
PROME MINISTER A FIRMA E ALIANSA ‘FOR ALL COALITION
Prome Minister Evelyn Wever-Croes: PROME MINISTER A FIRMA E ALIANSA ‘FOR ALL COALITION’ Hunto nos ta crea mas oportunidadnan pa nos mucha y hendenan muher desaroya den tur tereno. Desde 2011 Nacionnan Uni a declara october 11 como Dia Internacional di Mucha Muher. E observacion internacional aki ta encurasha mas ...Read More »
Opositornan politico kier trata di troce realidad dor di pretende cu tin hopi atraco
Quickvideo! Minister andin bikker ta splica cu oponentenan politico ta trata di manipula e realidad door di pretende cu actualmente tin mas caso di atraco compara cu durante gobernacion anteriorRead More »
Gobierno lo purba na frena ‘fake news’ cu un propio app
Quickvideo! Prome minister durante rueda di prensa ta anuncia cu gobierno ta lansa un APP pa asina por distribui informacionan na e comunidad tocante maneho,Read More »
Ta felicita Gobierno cu e conseho positivo di CAFT pa maneho financiero actual
Quickvideo! Parlamentario edgard vrolijk, ta expresa palabranan di felicitacion na henter gobierno relaciona cu consehonan positivo cu a ricibi for di CAFT riba e maneho financiero actualRead More »


text:
Ken no sa cu nos simbolo nacional ta e Shoco? E ta un subespecie cu ta endemico di nos isla. Su nomber scientifico mes ta indentific’e asina pasobra e ta unico na mundo: Athene Cunicularia Arubensis. Na comienso di september Directie Natuur en Milieu (DNM) a haci un yamada na publico pa yuda nos cu registracion di nos Shoconan. E cooperacion tabata tremendo. Danki pueblo di Aruba!
Tin hopi estudio haci riba e Shoco, y por a deduci cu e parha aki sa di adapta na ambientenan cu nan normalmente no ta custumbra na dje. Claramente, esaki tin su bentahanan, como tambe su desbentahanan. E bentaha ta cu e bestia a adapta su mes na un habitat nobo pasobra esun cu e tabata custuma cune ya no t’ey mas pa motibo di urbanisacion y otro desaroyo cu a tuma luga den un periodo hopi corto.
Cu esaki e Shoco cu normalente ta gusta trankilidad, a haya su mes obliga di biba unda tin hopi actividad. Porta esnan actual a adapta, pero pa su futuro generacion lo tin dificultad pa sobrevivi. Su crianan mester di tereno habri pa siña bula y esaki no ta mucho disponibel mas pa nan como cu a construi camindanan grandi pa acomoda sociedad. A rosa terenonan pa traha cas, hotel, caminda, djis pa menciona algun y asina e Shoco ta keda sin un pida mondi pa muda y traha un neishi nobo. E consecuencia di esaki ta cu e Shoco den su desesperacion ta dicidi pa bay construi un neishi nobo den un cero di santo, y ta haci’e hustamente den un area cu tin construccion of e ta obliga di bay uza un area inusual pa biba.
Despues di nos yamada publico, nos a ricibi 46 melding, cualnan a drenta for di tur districto na Aruba via e plataformanan disponibel via Infraruba.com, pagina social di DNM mes, email general di DNM y tambe yamadanan telefonico. Nos a haya varios yamada di esnan cu ta cuidando Shoco(nan) pa hopi añas caba riba nan tereno y cu te hasta a pone extra cero di santo pa nan por sigui traha mas neishi. Ta di aplaudi e actonan asina, e hecho cu nos por biba cu e Shoco, den tur trankilidad.
Di e 46 meldingnan, 2 ta Shoco cu den pasado nan neishi tawata na peliger di cual a atende tur dos caso cu yudansa di individuonan, como tambe di e companianan di construccion concerni. A registra e otronan y tambe lo sigui monitor nan comportacion di biba.
DNM ta compronde cu hopi hende kier traha cas pero tin cu tene cuenta cu e Shoco. Su neishi ta proteha y e consecuencianan di actonan di rosa tereno y trahamento di cas por ta drastico te fatal pa e Shoco.
Pa ley ta prohibi pa destrui un neishi di Shoco y si constata cu a comete e acto di vandalismo, esun cu a haci’e tin cu para responsabel pa su actonan y carga cu tur consecuencia cu esaki tin.
Primeramente, ta recomenda pa no stroba e neishi, specialmente si ta den nan temporada di broei, pero den un situacion extremo, nos ta pidi pa notifica DNM pa nos tuma accion.
DNM ta gradici un y tur cu a yama y esnan cu a manda hende pa nos. Ainda tin e oportunidad pa yama y meld unda bo a wak Shoco of su neishi. Nos di DNM ta para firme tras di e proteccion di e Shoco y por haci esey solamente cu sosten di e comunidad henter.
Por meld neishinan via telefon 584-1199 puntra pa sra Yesenia (Yessy) Farro Arends of Yahaira Jansen Geerman. Tambe por meld esaki via e plataforma Infraruba.com riba e tab medio ambiente/playanan y yena e formulario.
Foto di shoco na cas ta cortesia di Sra. Annete Kelly-Wester


text:
Noord Lab Center NV dba MEDLAB ta sigui consolida su mes como un laboratorio cu standard di calidad hopi halto na ARUBA
Na e luna aki, Noord Lab Center NV dba MEDLAB a ricibi e certificacion ISO 9001:2015 for di e prestigioso organizacion British Standards Institution.
Noord Lab Center NV aki a haya su certificacion pa prome biaha na anja 2007, den e tempo ey e certificacion a tuma lugar bao di norma ISO 9001:2000 y dor cu e certificado tin un validez di tres anja, e laboratorio a sigui mantene y mehora su sistema di calidad y di e manera aki despues di un proceso di auditoria hopi intesivo a logra re-certifica bao di e norma nobo, esta ISO 9001:2008. Y aworaki a logra move satisfactoriamente y recertifica bao ISO 9001:2015. E laboratorio aki no no solamente ta conta cu Certificacion ISO 9001:2015 tambe e ta Acredita bao di e standard ISO 15189:2012, di manera cu ta e unico laboratorio na Aruba y den henter area di Caribe cu ta sostene un Certificacion yun Acreditacion cu norma nan ISO.
Kiko kier men certificación ISO?
Certificacion ISO 9001 ta garantisa cu un empresa a implanta un Sistema de Calidad cu ta efectivo pa sigura cu su producto of servicio ta cumpli cu loke e cliente tin mester.Tur norma ISO ta keda sigui constantmente un revision cada certo tempo pa evita cu nan ta keda obsoleto. E ISO nobo aki 9001:2015 ta presenta un enfoke preventivo dor di analisis di risico y oportunidad. A nace diferente concepto manera e contexto di organizacion –si nos tene na cuenta e concepto di globalización cu ta afecta tur empresa sea chikito of grandi-. E norma aki ta acerca e organizacion dunando mas importancia na un maneho integral. Tur persona implica den e Quality Management System ta rekeri oranan di formacion y studio algun menos cu otro pero tur hende mester sigui esaki.
Den un mundo asina competitivo ta importante pa conta cu’n garantia cu ta certifica e calidad di un institucion of compania. Calidad ta un criterio cu ta wordo scohi door di un negoshi cu finalidad di mehora su procesonan operativo y su servicio. E idea di kico kier men un servicio di calidad ta varia pasobra e ta un criterio hopi subhetivo, ey nan ta unda norma ISO 9001 ta drenta y ta hunga un rol hopi importante.
Un certificacion ISO 9000 ta indica cu compania ey a implementa un sistema pa garantiza cu e producto of servicio ta cumpli constantemente cu normanan internacional di calidad.
Ken ta otorga e certificacion?
E certificado cu ta bisa c’un empresa ta cumpli cu normal ISO 9001 solamente por wordo emiti pa un organismo de certificacion acredita. Den e caso di Noord Lab Center NV dba MEDLAB a wordo scohi British Standard Institution BSI cu ta un pionero na nivel mundial. BSI ta un di e companianan mas grandi di certificacion rond mundo. BSI a wordo crea na United Kingdom 117 anja pasa y ta stableci na 172 pais, nan ta juda rond di 80 mil cliente pa haci di excelencia un habito y un costumber.
Nan ta entre e organismo nan di certificacion di quality management system mas respeta rond mundo y nan mes ta acredita pa 20 acreditation bodies internacional entre nan: ANAB di Merca, UKAS di Inglaterra, CNAB di China, INMETRO di Brasil, JAB di Hapon.
Pues conta cu un certificacion emiti pa un empresa manera BSI ta un orguyo y satisfaccion na un esfuerzo constante y un trabao duro.
E compromiso ta sigui
E implementacion di un Quality Management System ta crea un disciplina y cambio di actitud den tur e personanan involucra.
Pa un compania sostene tanto un acreditacion como un certificacion ta trece cune un compromiso hopi grandi tanto di empleadonan paden di e compania como di e compania pa cu e comunidad. P’esey Noord Lab Center ta sigui traha duro pa sigui mantene su control di calidad di tur su testnan de e miho manera posible, ta focus hopi riba mejoramiento continuo di su procesonan pa satisface e clientenen cu tur su rekisitonan y ekspectativanan.
Noord Lab Center dba MEDLAB ta traha profesionalmente pa duna su pashentnan e miho servicio y asina cumpli cu tur nan expectativannan, no solamente di e pashentnan, pero di nan famia tambe.
Paso “Bo Salud ta Merece e Miho”


text:
Inicialmente a pensa cu consumi colesterol tabata significa hisa e nivel di colesterol den un curpa, cual por hisa e riesgo di problema di curason. Investigacion a mustra cu webo no ta hisa e posibilidad di problema di curason.
Ta facil pa inclui webo den un dieta balansa. E miho manera di consumi webo ta herbe sin uza salo. Come entre 1 pa 3 webo pa dia por tin hopi beneficio saludabel, pero e ta varia pa persona. No ta sigur si tin un limite na cuanto webo un persona por come pa dia. Mester di mas estudio den e area aki pa tin un claridad.


text:
ORANJESTAD – Diasabra atardi a ranca sali e prome actividad grandi di coremento pa anja 2017. The Return of the Urataka Walk/Run presenta pa iRun Aruba tawata un exito completo unda mas di 400 participante a participa pa e careda di 5km.
Ganador absoluto a resulta e hoben Jean Andrew Fingal cu a sa di sali tempran tuma liderazgo y ta mantene pa jega na prome lugar di overall men.
Mientras cu den e categoria di overall women e ganadora a resulta Kimberly Henriquez-Greaux.
Nos di Sports Zone Aruba tawata tey presente y tur potret ta obtenibel ariba nos pagina di Facebook Sports Zone Aruba.


text:
WILLEMSTAD – Pa tur e partinan di e di 13 edishon di Ride, Swim & Walk for the Roses huntu atrobe alrededor di 10.000 partisipante a inskribí. Nan tur a duna un kontribushon na e éksito di e evento grandioso anual aki i asina nan a kontribuí direktamente na rekoudá fondo na benefisio di kombatimentu di kanser na nos isla ku ta den bon man serka Fondo Prinsesa Wilhelmina (PWF).
Direktiva di fundashon Ride for the Roses bou di presidente Robbin Martina, spònser prinsipal Orco Bank, spònsernan platinum Fundashon Bon Intenshon, Curaçao Port Services, Guardian Group, Curaçao Airport Partners, Gillette i Curoil i tur e otro patrosinadornan, mas e ehérsito di kolaborador i voluntario por wak bèk ku satisfakshon riba ya e di 13 edishon di e evento aki. E resultado ta komparabel ku 2016, loke ta hustifiká e speransa ku e fondonan rekoudá tambe por alkansá alrededor di mei mion florin. Na e momento aki e sifranan eksakto no ta disponibel ainda.
Señal di salida
Presis 7 or mainta Minister Zita Jesus-Leito di Salú, Medioambiente i Naturalesa a duna e señal di salida pa e Walk for the Roses na Awasá. Banda di dje tabatin e ora ei Promé Minister Hensley Koeiman, presidente Robbin Martina di fundashon Ride for the Roses i un representante di PWF. Tur e dos ministernan a kana e ruta largu di kasi 8 kilometer ku a pasa riba e brùg haltu Juliana pa atraves di Waaigat, Pèn i Mari Pompun pa kaba na Mambo Beach/BLVD. Tantu koredó komo kanadó a partisipá. Tabatin tambe un ruta alternativo pa kana for di Awasá riba brùg Emma pa Mambo Beach/BLVD. Tambe danki na polis, Krus Kòrá i hopi voluntario hóben i Dolfijn FM ku a transmití e yegada bibu, e kaminatanan a bai sin problema. Na yegada e partisipantenan a risibí un bunita rosa. Esei tabatin tambe ta warda e partisipantenan na e otro partinan deportivo.
E tres partinan di koredó di baiskel di Ride for the Roses tambe a kana zetá. Miéntras ku e kanadónan tabata drentando, pa 8 or e promé grupo di koredó di baiskel a sali pa e ruta di 60 km, siguí djis despues pa esnan pa 40 km i finalmente e grupo di Easy Ride di 10 km, pa Punda i bèk. Salida i final tabata na Mambo Beach.
Spin for the Roses
Mientrastantu tabatin na Mambo Beach e sekshon di Spin for the Roses ku kada bes mas ta gana na popularidat. Aki gruponan bou di guia ta kompetí ku otro riba hometrainer pa rekoudá mas tantu fondo posibel pa e bon kousa.
Mitar di 10 konvoinan a kuminsá kore di Mambo Beach/BLVD pa Zanzibar/Jan Thiel kaminda nèt despues di 12 or di mèrdia e promé landadónan kompetidor a sali, djis despues a sigui nan
tras e landadónan di rekreashon. Aki e representante lokal di Hulanda Henk Brons a duna e señal di salida. E promé landadónan di kompetensia a drenta poko mas ku mei ora despues na Mambo Beach BLVD. Despues tabatin entrega di premio. Den e kategoria di dama e ganadornan ta 1. Miriam Weerd, 2. Linsy Heister i 3. Tiareth Cijntje. Entre esnan maskulino nan ta 1. Kaelan Betrian, 2. Christofer Marlin i 3. Joseph Priest. Isacar Paula tabata dilanti meskos ku aña pasá, pero el a landa un pida robes. Tòg e organisashon a dun’é un premio.
Henter dia tabatin hopi aktividat, músika i un bon ambiente na e playa di Mambo Beach. Nèt promé ku 2 or ora algu di áwaseru a manifestá, ya e evento a kaba ofisialmente. E ora ei e parti a kuminsá pa pone tur kos bèk na òrdu pa entregá BLVD limpi bèk.
Sail i Cuevas
Un djadumingu promé tabatin e Sail for the Roses i dos siman promé Randhy Cuevas a subi Seru Kristòf no ménos ku 15 biaha pa e mesun kousa. Awe e tambe a kana den e Walk. Pa tur e elementonan aki huntu a inskribí un total di banda di 10.000 persona atrobe. Tin ku a partisipá na mas ku un elemento. Otronan a inskribí i a paga, pero pa ékis motibu nan a disidí despues pa no partisipá, pero nan tambe a kontribuí na éksito di e evento. PWF por bai traha plan atrobe pa e aña binidero, manera investigashon riba tereno di kanser i guia di pashènt i nan famia. Fundashon Ride for the Roses ta gradesidu na tur, inkluso e partisipantenan, ku a duna nan kontribushon i ta konta ku nan koperashon atrobe pa otro aña.


text:
Actualmente tin un diferencia di opinion den parlamento,tocante e uzo of introduccion di Papiamento como idioma di instruccion na scolnan. Sra. Joyce Perreira, di Fundacion Lanta Papiamento.
Mas bo lesa, mas bo studia ariba e tereno aki, mas bo ta haya sa. E idea tradicional ta cu Papiamento ta stroba. Esey a wordo siña den enseñansa. A introduci Hulandes, como e unico idioma di instruccion, segun Sra. Perreira, no pasobra gobierno Colonial tabata kere cu e Hulandes tabata e miho idioma, pero e tabata un forma pa e Papiamento di e pueblo disparce, na fabor di Hulandes. E paisnan Colonisado di antes, tabata kier establece nan idioma, nan cultura den e paisnan colonisa. Pero ora cu nan a bin descubri cu Papiamento tabata tur caminda. E colonisadonan Hulandes tabata tin posicion elitario y nan no tabata kier pa e pueblo (catibonan) siña nan idioma, pa mantene e distancia. Y esey a stroba e Hulandes di plama den pueblo. Pa stroba e idioma den pueblo, e idioma di pueblo ta sigui desaroya y esey a sosode pa 200 aña largo. Y na 1815, ora cu Reino Hulandes a keda estableci, nan a descubri cu den niun parti di nan colonianan, e Hulandes no tabata estableci y esaki a strañanan masha hopi, mirando cu Spaña si a logra y Portugal y Inglatera tambe. Esaki tabata nan mesun fout. Nan no tabata conoce e motibo ya splica ariba.
E ora nan a impone e Hulandes, como mil y un decreto, pero tabata laat. Pasobra cu na momento cu e idioma ta hancra den pueblo, no por sak’e mas. Y sigur no cu enseñansa cu no ta na fabor di e mucha, door cu ta bisa e mucha cu e Papiamento ta strob’e di siña Hulandes. Pero ta esey ta stroba e mucha di siña e idioma. Sra. Perreira ta sigui bisa cu ainda mayoria di hendenan a haya enseñansa cu tabata prohibi e papiamento, unda nan ta siña consciente y inconsciente cu Papiamento no ta sirbi.
Na Hulanda, tin universidadnan cu studiantenan stranhero, cu no tabata maneha e idioma Hulandes, y ta tuma un crash course di Hulandes, y ta logra caba nan estudio cu hopi miho averahe. esaki segun Sra. Perreira, ta pasobra cu e studiante mester tin un base den su idioma.
Segun tur estudionan haci, si introduci Papiamento, esaki lo yuda e studiante compronde, conocemento nobo. Ta bin cu conocemento cu e mucha tin di cas y a base di esey, riba e base ey, ta sigui desaroya. Pero aki na Aruba, ta blokia e studiante di uza Papiamento, pa uza e Hulandes cu e no sa. Y esey ta stroba e mucha di desaroya.
Muchanan di awendia ta uza hopi mas Ingles mientras cu Hulandes no ta activo cerca e muchanan. e generacion anterior e di dos idioma tabata Spaño, mientras cu e generacion di awendia, nan ta lanta cu e Ingles como di dos idioma.
Si e mucha ta lanta cu e Ingles, cu ta hopi facil pe. Y si banda di esey, na scol no ta duna Papiamento profundo cu e ta siñ’e bon, posibilidad ta cu e mucha lo prefera e Ingles ariba e Papiamento. Y esey ta e direccion cu nos ta bayendo den dje, segun Sra. Joyce Perreira.


text:
AMIENDANAN DI MFK PROPONE PA AMERIGO THODE PA OUMENTA PRESUPUESTO DI KONTROLARIA GENERAL I PARLAMENTO DI KORSOU APROBA KU 11 VOTO PRO
KORSOU, 26 Novèmber 2014,
Amerigo Thode miembro di parlamento di Kòrsou pa partido Movementu Futuro Kòrsou (MFK) , a anunsiá for di siman pasa 2 kambio den e lei di presupuesto 2015, pa medio di e amienda/kambio pa oumentá e presupuesto di Kontrolaria General i Parlamento di Kòrsou pa 2015 i asina haña sosten di 11 miembro den parlamento. Partido i miembro(nan) di parlamento ku a bai di akuerdo ku e 2 amendia(nan) ta e 3 partidonan den oposishon (MFK,MAN,PAR) i un miembro independiente di oposishon huntu ku 1 partido di koalishon (PNP) a vota pro pa e amienda nan ariba menshoná.
Ku e aprobashon aki parlamento di Kòrsou a manda un señal bon kla pa gobièrnu di Kòrsou pa respetá Parlamento i e derecho di presupuesto ku ta resorta bou di e órgano mas haltu di Pais ku ta Parlamento di Kòrsou i pa nan stòp di mishi ku presupuesto di Parlamento. Alabes tambe e órgano aki a aprobá e presupuesto deseá di Kontrolaria General di Kòrsou ku meresé tur rèspèt pa asina den tur trankilidat nan por sigui ehersé e bon trabou komo e órgano ku ta vigilá i kontrolá gastamentu di gobièrnu na bienestar di pueblo di Kòrsou.
Apesar di vota kontra di e lei di presupuesto 2015 asina aki miembronan di oposishon a logra apuntá sèn na 2 órgano ku gobièrnu no mag mishi kuné pa hasi nan lam den nan trabou di tur dia.
Un biaha mas ku e aprobashon aki tantu kontrolaria general komo parlamento di Kòrsou ta haña e presupuesto nesesario i esun ku nan a pidi pa sigui hasi nan trabou na bienestar di pueblo di Kòrsou.
Miembronan di Parlamento di Kòrsou pa Movementu Futuro Kòrsou (MFK) ta gradisí partido MAN, PAR, miembro independiente sra. Omayra Leeflang i muy espesial partido Nashonal di pueblo sr. Humprey Davelaar ku komo miembro di parlamento den koalishon a sostené e amienda di miembronan di oposishon pa asina forma e apoyo di mayoria pro.
Atentamente,
Amerigo Thóde – Miembro di Parlamento (MFK)
Amienda 1: Begroting Staten 2015
Amienda 2: Begroting Algemene Rekenkamer Curaçao


text:
ORANJESTAD(AAN)—Durante fin di siman a keda inaugural un biaha mas e Casita di Luz riba cero na Cero Preto.
Segun sra. Selma helder, esaki ta di 32 aña cu oficiaklmente ta haci e inauguracion y duna pueblo e placer di pasa den ambiente di Pasco varios siman largo te cu dia 5 di januari, tur anochi for di 7or pa 11 or y riba diabierna y diabra te 12 or anochi.
Sr. Atan Lee a inaugura e Casita di luz e aña aki cu un oracion pa e dos criaturanan cu a perde nan bida algun dia pasa y cu ta wordo dera diaranzon venidero. A los tambe un cantidad di blaas e anochi como simbolo di bulada di nan alma di tera pa cielo.
Casi 7 mil florin di gasto tin anualmente pa porbrinda pueblo e placer di Casita di Luz y sin cu tin patrocinadornan pa cubri e gstonan.
E bishitantenan ta haci esaki pa medio di compra na e bar y cuchina y te awor esaki a resulta exito pa e organizadornan cu ta masha content cu e bishitanan y compranan di sosten.


text:
Eliminacion di e contract di ‘hedging’ pa asina baha prijs di awa y coriente tabata parti esencial di e campaña politico cu politiconan di MEP kendenan awe ta Minister, a trata di convence pueblo pa gana confiansa.
Fraccion di AVP diabierna ultimo a tuma nota cu na luga di cumpli cu promesanan haci na pueblo durante di campaña, gobierno di Evelyne Wever Croes ta haci net lo contrario ya cu gobierno a bay di acuerdo pa gerencia di WEB Aruba NV, firma otro acuerdo di hedging.
Na mes momento por a tuma nota tambe cu ningun caminda gobierno POR-MEP-RED ta haci participacion cu prijs di coriente y awa ta baha, pues dos promesa den uno, no a cumpli cu ningun di dos.
Varios candidato di MEP, entre otro sigur e actual Minister Glenbert Croes, durante di reunionnan publico di Parlamento y tambe durante di conferencianan di prensa, a sigura pueblo cu ora cu su partido drenta den gobierno, lo bay over na elimina hedging y cu lo percura pa baha prijs di awa y coriente.
Sinembargo e forma di procede aki no ta algo nobo di partido MEP ya cu den pasado e ex lider Nelson Oduber a yega di confirma cu pa su partido geel, “campaña ta un cos y gobernacion ta otro cos” y ta loke semper e partido MEP a haci tambe.
Ya caba pueblo a ripara cu ni palabra di e Prome Minister y lider di MEP tin base pa pueblo kere den esaki, sigur ora cu Evelyne a priminti pueblo cu su gobierno lo bay bek na 7 minister y a awor ta bin resulta cu nan tin 8 mas uno di carambola cu ta totalisa 9 Minister.
Hasta e lider di MEP y Prome Minister a pone esaki como condicion pa partidonan cu lo kier a forma parti di un gobierno di coalicion cu su partido pero despues a guli su palabranan manda abou.
Otro promesa clave cu partido MEP a haci durante di campaña ta di drenta gobierno y elimina Aruparking pero aparentemente e Prome Minister real di e gobierno, lo a stroba e proceso aki y awor a pone henter e asunto aki den man di un comision.
Otro ehempel cla di falta di seriedad y respet pa cu pueblo di Aruba, ta e hecho cu pa mas cu 6 aña largo, politiconan di MEP a sigura pueblo cu e pais ta bancarota, y cu gobierno di AVP a crece e debe nacional di e pais.
Awor den un intento desespera pa yega na pone un presupuesto aceptabel den otro, Minister Xiomara Ruiz Maduro, un di esunnan cu den Parlamento semper a papia di debe pa nos yiunan, pa nos nieto- y bisa nietonan, ta papia awo di bay busca placa pa cubri deficit den e presupuesto di gobierno POR-MEP-RED, ya cu pa falta di a traha serio 8 aña largo, awor no tin nocion con pa hinca e presupuesto den otro.
Awor si ta bon pa bay pa sigui haci debe, sin busca placa ya cu awor esey tin un otro nificacion pa MEP y no ta importante pa e partido geel, cu nan ta manipula pueblo di e forma cu nan a bin ta haciendo esaki.
Fraccion di AVP lo sigui vigila e desaroyonan aki y sigui informa pueblo di e manipulacion grandi cu MEP a bin ta haciendo den oposicion pero cu ta sigui awor tambe den gobernacion.


text:
Mark Oduber, director di Meteo Aruba tabata den sala di prensa, caminda cu un conferencia a wordo yama referente na un desaroyo di tempo cu ta tumando luga.
El a splica cu tabata un ola tropical cu tabata tin di cerca basta dia caba. A saca e boletinnan di informacion desde diasabra, indicando cu tin un ola tropical fuerte zuidoost di Trinidad cu por desaroya y cu mester a sigui boletinnan di meteo un tiki di cerca, pa mira si tin cambio den desaroyo.
Diadomingo Hurricane Center, mirando e situacion di e ola tropical aki, a indica cu segun e modelo atmosferico ta grandi cu e por desaroya. E ora a bay di loke ta wordo considera como Potential Tropical Cyclone nr. 2 Advisory. Esey ta djis pa yuda e paisnan parti zuidoost di Caribe, pa nan por saca avisonan delanta di Tropical Storm Watch of Tropical Storm Warning.
Oduber ta sigui splica cu e desaroyo aki ta proyecta pa pasa cerca di e Islanan ABC parti diamars laat pa diaranson marduga, cu e por pasa den nos vecindario y ta haci e area humedo y instabil. Proyeccion di biento ta keda tiki panort di nos. Motibo ta cu e ta perde forsa y ta anticipa cu den marduga di diaranson, e ta net net panort di nos.
Motibo ta cu e sistema ta debilita. Si wak e parti central di Caribe tin disturbio den bovenlucht y esey ta crea condicionnan no faborabel pa ciclonnan tropical desaroya.
Unda e ta actualmente ta un area faborabel. Una bes e pasa Trinidad, e ta bay drenta den un area poco faborabel door di e disturbio di e nivel mas halto den atmosfera. Esey por bin cu cambio y por pone fluctua den forsa. E por debilita, pero semper mester ta cauteloso den sistemanan tropical. Por corda riba Matthew tambe, indicacionnan tabata cu e lo debilita, pero toch el a hala panort di Aruba, para haya forsa. No ta kere cu lo pasa cu esaki, pero mester siguiāe tiki di cerca.
Bayendo riba e modelo atmosferico, pa haya un miho idea con e ciclon lo move, por mira cu e ta drenta e parti zuidoost central di Caribe, core pasa cerca di e islanan ABC. Manera cu e pasa e islanan, e ta perde forsa y Aruba ta esun di mas west di islanan.
Mirando e situacion eynan, e scenario di Meteo ta cu e parti di impacto cu diamars laat pa diaranson por haya un cantidad di awasero entre 15 pa 25 milimeter. Por ta localmente algun luga por haya un tiki mas y e biento lo keda den direccionnan por lo general oost, pero e por varia bira zuidoost tambe. Un forsa di 10 pa 20 nudo, maximo 30 te 35 nudo cu rafaga. Y pa condicionnan di lama, ta anticipa cu e lama, vooral parti Noord lo bira brabo di 5 pa 10 pia.
Te ainda e proyeccion ta, unda cu e hotelnan ta sinta, no lo bira bruto. Manera cu e sistema ta drenta e por ta debilitando. Door cu e sistema aki ta un sistema fastioso cu ainda no ta bon forma, awe tardi e avionnan di Hurricante Center lo bula aden pa wak.
Ora e drenta Caribe lo por debilita, y esey ta haci cu e pronosticonan ta bira tiki fastioso. Awe tardi ainda lo mira e ultimo modelonan pa wak si por saca un Marine Advisory y un Wind Advisory pa Aruba. Pero te ainda e proteccion lama noordkant lo bira hopi bruto. Biento por supla un tiki, pero rato rato cu awasero, por ta core entre 15 pa 25 milimeter. Maximo por ta localmente algun caminda un tiki mas.
Mal tempo ta wordo proyecta pa pasa cerca diamars laat
Mark Oduber, director di Meteo Aruba tabata den sala di prensa, caminda cu un conferencia a wordo yama referente na un desaroyo di tempo cu ta tumando luga.


text:
Lucia Wolff Suarez a Completa Diez Aña di Servicio na Caribbean Palm Beach Resort
Supervisor di Housekeeping Lucia Wolff recientemente a celebra un logro grandi den su carera na e resort, y esaki a wordo celebra durante un lunch na Sweet Peppers Restaurant. Na honor di e occasion, e tabata acompaña pa Mary Werleman, e Gerente di Recursonan Humano, Cristina Galindo, Housekeeper Ehecutivo nobo y Astrid Muller, e Gerente General interino. Lucia a bin Aruba for di e Republica Dominicano na 1987, ora e tabatin 19 aña di edad, pa bin biba cu su mama y rumannan, kendenan tabata bibando riba e isla caba. El a studia den e programa di Bushiri hotel school pa un tempo, y esaki a crea su pasion pa e industria di turismo y como un resultado di esaki, el a bira un miembro di e ekipo culinario di Calloway Catering, ocupando un posicion den un di e isla su cushinanan mas druk pa mas di diezcuater aña. E siguiente destinacion den su carera a yega na Caribbean Palm Village Resort. Semper e tabata gusta e bunita propiedad di timeshare, ya cu el a casa cu su enamorado, Johnny Wolff, na e restaurant di e resort 23 aña pasa. El a cuminsa traha na e resort como un housekeeper y despues di a comproba su habilidadnan el a bira un full time supervisor. Lucia ta raporta cu e ta disfruta di su tempo na trabou, y e ta anda hopi bon cu tur di su coleganan, gerentenan y e miembronan di e hunta di directiva na e resort. Como un mama di dos, e tin dos yiu muhe, un di 12 aña y un di 19 aña, e ta comodo den su rol di haci hende contento, anticipando y cumpliendo cu e necesidadnan di e huespetnan. Como un miembro excelente di e ekipo di empleado, Lucia a yega di wordo eligi como Empleado di e Cuartal, y el a ricibi e premio di Extra Mile un cantidad di biaha. Riba su aniversario, gerencia, e hunta di directiva y empleadonan di Caribbean Palm Beach Resort a reconoce Lucia pa su lealtad y dedicacion, y nan a desea Lucia hopi aña activo y feliz mas na e resort.


text:
Drs. Marisol Lopez Tromp den su introduccion, a duna di conoce pa un bes mas bay p’e reto pa nos pais. A splica pakico el a uni su mes na e Plataforma Forza Nobo,
A keda confirma cu de facto Aruba merece un di tres forza nobo den gobernacion. Ultimo añanan e por a observa hopi cos y por realisa e situacion cu Aruba t’aden. Y cu e retonan cu Aruba tin, no ta haya e transpariencia, ni e prioridad cu pueblo kier mira.
Tin mucho cos “fake” y maske el a papia cu varios Minister riba su preocupacionnan pa wak si por bin cambio, mehoracion den maneho manera pueblo kier, pero Marisol Lopez Tromp ta sinti cu e no a haya oido.
No por resolve esakinan cu propaganda bunita, pasobra gobernacion ta mucho mas cu esaki. P.e. e actual partido di Gobierno a bin cu un programa, pero awe por mira cu varios Minister no ta ehecuta, loke tabata prioridad pa nan.
Ministernan no tin prioridad pa bin Parlamento pa splica kico ta wordo haci. Pesey e ta masha contento cu POR ta trahando caba riba su programa di gobernacion, dunando participacion real.
Drs. Marisol Lopez Tromp, a bisa cu ora cu presenta un problema den comunidad, cu nos tur sa cu e ta un reto, e no por wordo resolvi como Prome Minister of Minister, dor di ta ausente. No tin ningun clase di coordinacion entre Minister y Parlamentarionan.
Bo no por resolve problema, dor di solamente pega bombiyo di luz den barionan of pone un klinker. E ta mucho mas profundo.
No ta tur cos por ser logra, pero bo mester tin e honestidad pa admiti y bisa riba kico ta ser traha y haci mas pa logra. Y no pretende cu tur cos ta bon, cu publicacionnan cu no ta corecto, pero ta “fake”
Mira p.e. e ley di medio ambiente, cu ta un prioridad, pero ta wordo laga un banda pa atende otro prioridad pa bay afo pa conta pajarito. Pueblo ta wak esakinan, segun Marisol Lopez Tromp.
Hopi biaha documentonan cu ta ser pidi pa oposicion, pueblo eyfo ta haya nan prome cu e representantenan di pueblo mira. Esaki no por, pasobra e ta impidi pa Parlamento haci su trabao.
No por t’asina cu bo no ta comparti opinion di partido di Gobierno, bo no ta bon mira mas. Forza Nobo, lo nifica masha asiento, si pueblo lo duna e confianza, pa crea e balansa desea, Bo mester tin voz y pa debati riba asunto general, loke masha dia no ta tuma lugar mas den Parlamento.
Cuanto biaha por a mira Prome Minister Mike Eman den Parlamento, masha poco. Ora tin problema, atende esakinan, pero mantene silencio, e problema ta bira mas grandi, mira p.e. otorgamento di tereno contra di ley.
Momento a yega cu pueblo lo wordo consulta, y bisa cu no por mas. Cu e Forza Nobo, ta bay tin representacion nobo pa cual Aruba ta cla pa tin esaki. Tur partido lo bay tene cuenta cu nan, y nan lo tin cu bay determina ta cu cua forza nobo lo bay forma e Gobiern nobo, segun drs. Marisol Lopez Tromp den su discurso di introduccion.
Un discurso cu a laga hopi recorda e Marisol Lopez Tromp, fuerte di algun aña atras.


text:
by LocoGamer | Nov 22, 2017 | Nintendo, PC, Playstation, Top News, XboxE Super Duper Graphics Pack y e Switch cross-play pa Minecraft ta haya un delay te 2018. E expansion a wordo conoci den juni durante E3’17. E optional DLC lo trece miho lighting, textures y mas riba e basisversie di Minecraft. Lastimamente Mojang a laga sa durante...
by LocoGamer | Jun 17, 2017 | Nintendo, PC, Playstation, Top News, XboxE3 2017 por a caba, pero ainda tin mas news ta drentando over di games y DLC. Akinan nos ta bay papia untiki over di e news nan aki. Sony Ta Contra Cross-play Nos lo cuminsa cu Sony su response over di Cross Play y kico Microsoft ta pensa di esey. Si boso nan no sa,...
by Jammie | Jun 15, 2017 | Nintendo, Top NewsE3 2017 a yega su final cu e ultimo “conference” di e aña aki cual tabata esun di Nintendo. Nintendo su Direct tabata basta short, rond di 25 minuut so, dus nos lo aanpak esaki untiki otro y djis mustra tur e trailers nan dibiaha riba e pagina aki. E...
by LocoGamer | Jun 12, 2017 | Top News, XboxE3 2017 a cuminsa caba cu ayera su conference di EA unda nos a wak mas cos di Battlefront II, Battlefield su DLC nobo y tambe Need for Speed Payback. Awe ta un otro dia di E3 y nos a wak e di dos conference cual tabata esun di Microsoft. Tabata tin hopi cos cu a...
by LocoGamer | Mar 27, 2017 | Game Related, Nintendo, PC, Playstation, XboxMinecraft ta bay haya un mini game nobo mayan. E mini game ta mustra cu e ta inspira door di Nintendo su weganan di Pilotwings. Aña pasa nan a introduci e Elytra Glider cu e Minecraft Christmas update. E glider aki ta laga e players nan glide den e mundo di Minecraft....


text:
Empresanan Aleman preparando pa bandona Cataluña
Empresanan Aleman cu ta opera den teritorio Catalan, pa full Spaña ta mustra indicionan di cambio di locacion si su sedenan si finalmente e...
E fin di otro era: AIM di AOL lo stop di...
E website AOL na december lo cera su servicio di mensaheria instantaneo. AOL ta e pionero den mensaheria instantaneo, conoci como AIM, despues di...
UPS y FEDEX ta perde punto riba Wall Street
E principal empresanan di manda pakete di Merca, UPS y Fedex diahuebs a wordo castiga riba Wall Street door di informenan riba un posibel...
Recuperacion tras di horcan ta impulsa benta di auto nobo
DETROIT, Michigan – E principal fabricantenan di auto a reporta un aumento mayor na e tan spera benta di autonan nobo na Merca na...
Monarch ta stop di bula y ta cancela tur su vuelonan
LONDON, Inglatera – E aerolinea Britanico Monarch, a wordo declara den bancarota y a stop di opera dialuna, di manera cu el a cancela...
Dollar ta encamina riba un mayor aumento
NEW YORK CITY , New York – E dollar ta opera cu poco cambio diabierna, tras di publicacion di datonan economico na Merca y...
Economia Mericano cu crecemento basta radical
WASHINGTON, D.C., Merca – E economia Mericano a crece na 3.1% anual den e di dos trimester di aña, e tasa mas halto den...
Petroleo a subi na New York
NEW YORK CITY, New York – Petroleo a subi diaranson na New York, despues di un caida inespera di e reservanan di crudo di...
Siemens y Alstom ta uni forsa
FRANKFURT/PARIS – E conglomerado industrial Aleman, Siemens y su rival Frances Alstom, a yega diamars na un acuerdo pa fusiona nan operacionnan di trein,...
Google ta firma e compra parcial di HTC pa 1100 miyon...
SILICON VALLEY, California – Tras di e oleada di rumor di cual tabata circula den e ultimo dianan, unda cu ta bisa cu Google...
Wall Street a cay lastra pa expectativanan di interes
NEW YORK CITY, New York – E principal indicenan di e bolsa di New York, a cay diahuebs, cu inversionistanan preparando pa un otro...
Dollar a afirma hisamento di e tasanan di interes na December
NEW YORK CITY, New York – Dollar a wordo calcula diaranson y a toca maximonan den dos luna contra e Yen, despues cu e...
Toys R Us lo bati bancarota net prome cu temporada di...
RICHMOND, Virginia – E enorme cadena di tienda di co'i hunga, Toys 'R' Us lo declara den proteccion di acredornan, debi na bancarota net...
Rusia lo suministra 600 mil ton di trigo pa Venezuela
MOSCU, Rusia – Rusia lo entrega Venezuela mas of menos 600 mil ton di trigo den e actual aña comercial, cu ta finalisa na...
Venezuela a cuminsa reporta prijs di su crudo den Yuan
CARACAS, Venezuela – Venezuela a cuminsa diabierna, na reporta e prijs di benta di su crudo den moneda Chines y no den dollar di...
Problemanan di credito estatal di PDVSA ta extende pa Citgo
HOUSTON/NEW YORK – E reciente sancionnan di Merca na e estatal Venezolano PDVSA, a cuminsa na afecta na su filian den e pais Mericano,...
PDVSA y Rosneft ta dicta curso specialisa den pos
CARACAS, Venezuela – Fortaleciendo su relacionnan cu e paisnan Brics (Asociacion di e cinco economianan nacional emergente mas importante di mundo), Petroleos de Venezuela,...
Standard & Poors a marca cu un seramento record
NEW YORK CITY, New York – E indice S&P 500 a marca un record den seramento pa di dos dia consecutivo diamars, lidera pa...
Trafico di pasahero di Avianca a subi na Augustus
BOGOTA, Colombia – E trafico di pasahero di e aerolinea Avianca Holdings SA, un di e mayornan di Latino America, a crece un 4...
Amazon ta busca tereno pa ubica su di dos sede
SEATTLE, Washington — Amazon a anuncia diahuebs e inicio di e buskeda di tereno pa su di dos sede, primitiendo inverti mas di 5000...


text:
Noord Taekwondo Center a cera su aña.
Tur aña Grand Master Chaco Cornelio di Noord Taekwondo Center ta hiba su atletanan pa cera e aña na e fast food restaurant na Palm Beach y e muchanan ta come y bebe. Grand Master Chaco Cornelio ta treat su team di Noord Taekwondo Center.
Grand Master Chaco Cornelio a gradici tur e atletanan pa nan confiansa cu nan a hinca den Noord Taekwondo Center y tambe a informanan cu su carera como referee a yega su punto final. Grand Master Chaco Cornelio lo no para como referee mas, pero e scol di Taekwondo si lo sigui bou di su encargo te dia cu e haña e yamada pa para cu esaki. Lesnan di Taekwondo ta cu vakantie pa e dianan di fiesta.


text:
LONDON, Reino Uni- E responsabelnan di e scol Mounts Bat Academy di Cornualles (Reino Uni) a castiga Niamh Baldwin, un adolescente di 14 aña pa a feita su cabes cu finnan benefico.
E hoben a haci donacion di su cabey na Little Princess Trust, un organisacion cu ta fabrica peluca pa muchanan cu ta perde nan cabey door di tratamentonan contra di cancer na cual nan ta wordo someti.
Sin embargo, autoridadnan di e centro educativo aki no a tene su obranan di caridad na cuenta, ora cu e la bin bek scol despues di vakantie di fin di aña, nan a aisla Baldwin den un aula pa infringi e normanan y a indica na dje cu e mester a pone un lenso ariba su cabes.
Anneka Baldwin, mama di e mucha muhe damnifica, a aremete contra di e scol riba su cuenta di Facebook pa a pone su yiu sinti “asina malo”, e persona mas fuerte, balente y increibel cu mi a conoce, di cual e ta sinti su mes “hopi orguyoso”.
Di su banda, e directora di e scol, Sara Davey a recorda cu “tur e studiantenan tabata sa cu esaki ta e politica for di scol” y a defende cu e adolescente a viola e regla y a merece su castigo pa cu esaki, segun Daily Mail.
Fuente: https://actualidad.rt.com


text:
Diahuebs pa mas o menos 8.25 di anochi un persona ta acudi na warda pa entrega keho di robo di un container di sushi di Ecotech.
Riba diamars, 31 di October ultimo, rond di 7’or di anochi el a mira pa ultimo biaha su container di sushi di Ecotech na su cas na Jucuri. Despues di esey el a bay drumi.
Riba diaranson mainta, pa mas o menos 11’or di mainta, el a bin descubri cu e container a disparce. E ta bisa cu niun hende tabatin derecho ni permiso pa subi su tereno, cu ta su propiedad, y bay cu e container.


text:
DUNKERQUE training HD Pelíkula Teenager VF
DUNKERQUE training HD Pelíkula Teenager VF Pelíkula Yen
Fecha Di Landamentu : 19 Juli 2017
Di : Christopher Nan
Sorto : Guera, Dama
Nacional : Amerika
DUNKERQUE training HD Teenager Pelíkula Completo VF
E pelíkula di DUNKERQUE training HD Deskargá Pelíkula VF bon kalidat 1080p, den frances. A invita a bishitá nos lugá telechargerfilm24.com
Tira un vista na nobo pelíkula DUNKERQUE teenager. Meilleur film du genre Drame et de Guerre. Kada dia añadimos nobo artíkulo ku dios popular. e lugá di video di nos haña den forma mp4. Unico na e ehérsito den e libra di nos usuario. Representante di un nobo fuente di pelicula na deskargá di mas haltu kalidat. No pieda e promé pelíkula.
notisia útil di e pelíkula, hasi lis aki
Conoci
Trilogia Di Eskolar “Laman” tambe ta memorie “Inicia” i trese “Interesa” ku nobo pelíkula. DUNKERQUE training di Pelicula na HD Deskargá e dama di guera ' di l’historia di e dramátiko caba l’invasión aleman di Fransia. Anti, entre otro, Om Hard i e ganadó’Scur En Merka Balance. Wak e promé trainer di nobo production di Christopher Nan.
Despues di tres aña Christopher Nan regreso di e’antilla’plaka. Huntu, esaki midí, sinembargo, l’sorto, e contact pa a hasi negoshi. "Dunkerque" ta un dama di guera, bin di l’historia di e trágica caba l’e invasión di Tres Reist di Fransia. Presidente di e chikitu stat portada di e di Fransia, di juni 1940, sint di milnan di sòldánan frances i britániko evacuados a hui di l’aunke e ehérsito aleman.
Training
-
- DUNKERQUE training di Pelicula na HD Deskargá,
- DUNKERQUE training HD Teenager Pelíkula completo frances
- teenager DUNKERQUE drip truefrench,
- 2017 DUNKERQUE uptobox,
- teenager DUNKERQUE training,
- DUNKERQUE pelíkula teenager,
- Teenager DUNKERQUE 2017 frances gratitut,
- DUNKERQUE pelíkula training di vf,
- Gratitut DUNKERQUE pelíkula teenager,
- DUNKERQUE fichier,
- DUNKERQUE zone téléchargement,
- Teenager DUNKERQUE Frances Pelíkula


text:
Preocupashon di un Reencauchado Arubiano-Venezolano cu ta stima tanto Aruba como Venezuela y ohala su opinión o pensamento por ta equivoca y no profético.
VENEZUELA – DECISION UNILATERAL
Maduro a firma su propio Sentencia?
Esaki no ta di prome bez:
1. Cierre di Frontera Maritima y Aereo unilateral tuma door di Venezuela y mi ta premira cu e lo sigui será pa un tempo te ainda indefini!
2. Un chantaje, sigur! Ojo cu e “CITGO PLAN”.
Prohibicion pa biaha pa Venezuela ta sigui:
(Mescos cu dia e a manda cera frontera cu Colombia – cu a dura mas di tres (3) luna)
“E medida di 72 ora cu Presidente Nicolas Maduro di Venezuela a tuma pa prohibi tur conexion aereo y maritimo entre Venezuela cu Aruba, Boneiro y Corsou ta continua. Con largo no ta conoci ainda. E mandatario a bisa cu tanten cu e islanan no bin bek na mesa pa un reunion na nivel halto, cu e lo no habri e canalnan. Entretanto ta purba laga esunnan pega eynan pa sali di e pais y yega nan destinacion. Mientrastanto varios Arubiano ta pega na Venezuela pa e medida aki, entre nan Minister Glenbert Croes, cu tey desde despues di Pasco caba.” (Fuente 24ora.com dos dia despues)
Kiko por ta e origen “principal” tras di e decisión aki.
Scondi tras di e fracasado Economia y Caos crea pa nan mes y cu ya nan mes no por controla, ya cu corrupción ta den tur nivel ayanan y awor manera ta costumber ta busca pa acusa otronan di ta complice di e.o. “Mafianan” di Contrabando pa Colombia, y e Islanan ABC pa desvia atención y busca acomoda otro plannan?
Venezuela su población ta mas cu 30 miyon di habitante, mientras islanan ABC mi ta kere ni si kiera ta yega na un 10 por ciento di dje.
Di e porcentaje aki, cuanto realmente ta beneficia di e contrabando?
Ki efecto esaki por tin o por hasi si acaso ta verdad cu “tur” contrabando ta pasa pa e islanan.
Por ta, ¿Usa e Islanan ABC como un escudo contra decisiónan di USA contra e Regimen Dictatorial y Comunista (Seudo Democracia di Maduro) y e sancionan na personajenan di Venezuela, e.o?
a) ¿Estrategia pa yega midi y ejecuta otro asuntonan cu USA?
Venezuela ya casi no por produci mas ariba su mes, ya cen no ta drenta mas manera antes, y pa haya plaka fia a compromete su mes cada bez mas seriamente tanto cu China como cu Rusia y “casi” tur su riquezanan, oro, diamante y petrolero ta hipoteca den man di China y Rusia e.o, lo cual Putin a bisa Trump dia e a bai Rusia, “cuidao Merca mishi cu Venezuela ya cu Rusia tin 50 % di e riqueza di Venezuela y China tin e otro 50 %. Don’t think about it, mr. Trump!”
Y un (otro) exigencia scondi den e “Ayudo Economico Ruso” aki por ta:
b) Estrategia Militar pa por frena cualquier acción di Merca den nos territorio:
A cambio, por ta cu Venezuela por ta siguiendo e mes un tipo di modus operandi di Cuba tempo cu Fidel Castro a laga e Rusonan pone Basenan Militar estratégico apuntando USA.
Y awor e por ta ejecutando un línea directo di Venezuela via Cuba pa Rusia?
c) Estrategia pa haya efectivo pa su Caja Chica di cada un di e Islanan ABC sin restricción.
Ariba tur e tres islanan PDVSA tin operación cu ta produci tur dia.
3. QUO VADIS ARUBA
Den 24ora di awe mi por a tuma nota cu Venezuela ta studiando e posibilidad pa saka e “Head-Office” di “CITGO” situa na Houston pa trece y establece esaki akina Aruba, cu ta un paso di Venezuela, caminda e ta liber di tur restricción Americano y lo e tin tur oportunidad di usa “CITGO” pa impone y por chica tur loke nan produci y por hasi y deshasi riba cualquier tereno según su antojo.
Ni nos Leynan, ni Banco Central ni Aruba y ni Hulanda lo por pare. Simplemente e no conoce Kiko nifica respet pa Ley.
Wak tur loke cu a pasa na Venezuela durante e ultimo añanan y ta sigui pasa awe. Ni Merca, ni Nacionnan Uni, ni Dialogo a resulta. E ta e Soberano den su (nos) territorio, y punto!
Akinan, e único cu ta bai manda y dicidi ta Maduro, y conociendo e mentalidad di Maduro, nos ta un biaha mas den peliger pa e hasi loke e kier ora e ta desea impone cualquier medida loco den su cabez.
No ta nada nobo, Maduro a cera Frontera un biaha caba den e caso di “El Pollo” Carvajal;
Pio ainda, corda e caso di Hugo Carvajal poco tempo pasa, cu ya tabata tin den nos awanan territorial, un par di Fragata cla pa invadi Aruba si no laga H. Carvajal den libertad pa e bolbe Venezuela y asina evita su extradición pa Merca.
4. “E PLAN CITGO”
Según ya e Presidente di “CITGO”, sr. A. Chavez lo ta den e dianan aki na Aruba pa formaliza e plan. Sigur e plan aki no a lanta den 1-2-3, o den un dia pa otro.
Kiko esaki por significa pa:
a) USA
b) Venezuela
c) Aruba en particular?
Corda cu e Malechornan ta traha den scuridad mientras nos ta drumi y ta neglisha.
“SEA PREPARA” – WEEST PARAAT – PICA ALANTI”
Nos por perde nos Paz y Trankilidad y pio ainda nos “LIBERTAD” mes.
5. E CABAY DI TROYA
Si nos bai den historia antiguo di e hazaña di e tempo ey, e “enemigo” a sconde su mes den un “infrastructura inocente” den forma di un cabay gigante traha di palo, e asina yama, “Caballo de Troya” cu nan a laga atrás dilanti di e ciudad como un gesto pa cera paz, después di un batalla cu
e ciudad cu tabata difícil pa conquista. E hendenan, sin malicia den e ciudad, a haya ta bon y a laga hinka e cabaypaden di e fortaleza.
Despues den tranquilidad y scuridad, ora e ciudad completo tabata drumi, envez di ta vigilante, e soldadnan enemigoscondi den e cabay, yuda pa nan complice den e ciudad, a sali y a conquista e ciudad, matando hende grandi y muchanan y e reino ey mester a doblega na tur loke e enemigo tabata desea pa nan por a sobrevivi.
PA REFRESCA MEMORIA
Un tiki di Histroria cu por ta oportuno pa reflexiona y evita cu nos por comete e mesun erornan cu nos mes u otronan (por) a comete den pasado.
Significado di “Caballo de Troya”
Qué es Caballo de Troya:
Se conoce como caballo de Troya al artefacto con forma de caballo y realizado en madera, usado como artimaña por los griegos para introducirse en la ciudad fortificada de Troya.
Su expresión tiene antecedencia en los años 1300 a.C., en un episodio de la guerra de Troya, descrito por Homero en la Ilíaday por Virgilio en Eneida.
El fin de la guerra entre griegos y troyanos ocurrió a partir de una de las más conocidas incursiones en el territorio enemigo, liderado por Ulises que mandó a construir al artista Epeo un inmenso caballo de madera para ser ofrecido a Atenas y Poseidón, y este fue aceptado por Troya como símbolo de paz, convencidos por Sinón, primo de Odiseo.
Para la gran sorpresa de los troyanos, el caballo contenía dentro de su estructura soldados griegos. Llegada la noche, Sinón abrió el caballo y los griegos tomaron la ciudad, asesinaron sin escrúpulos a guardias, mujeres, hombres, ancianos, y violaron mujeres. Así, cayó la ciudad en poder de las tropas helénicas poniendo fin a diez años de conflictos.
En consideración a lo anterior, la expresión “caballo de Troya” se ha vuelto popular, vista como una paremia que identifica la utilización de estratagema o engaño en contra de su adversario, a través de la entrada disimulada en un medio para obtener un beneficio o cumplir un objetivo. Por ejemplo: “Carlota solía decir que era mi amiga, y resulto ser mi caballo de Troya”.
Por otro lado, de estos enfrentamientos entre griegos y troyanos se desarrollaron frases como: “arde Troya”, o “allí fue Troya”, para identificar el surgimiento de una controversia, o un problema
Guerra de Troya
La guerra de Troya surgió en la Edad de Bronce, entre griegos y troyanos, con inicio en el año 1.300 a. C. y duró una década. El territorio de Troya se ubica donde actualmente es lo que se conoce como Turquía Occidental, de acuerdo a las evidencias arqueológicas.
La justificación para el inicio de esta larga década fue el secuestro o fuga de la reina Helena de Esparta con el príncipe de Troya, Paris. La situación enfureció al rey espartano Menelao, quien declaró la guerra a Troya.
En compañía de Menelao, participaba Aquiles, Ulises, Néstor y Ajax que fueron apoyados por una flota de mil navíos. Aquiles, es un personaje principal en la Ilíada y en la leyenda griega es considerado un semidiós electo para morir joven en la batalla. Poco después de la muerte de Héctor, se produjo la muerte de Aquiles por una flecha lanzada en su talón por Paris, y de ahí se conoce la expresión “talón de Aquiles”.


text:
Durante di un bishita na trabounan na Plaza Padu diabierna pasa, Rene Herdé y coleganan di e fraccion di AVP a keda impresiona cu e bunitesa di e Plaza y contento cu el a keda cla na tempo.
“E celebracion di dia 18 di maart awor lo ta sin duda masha special e aña aki. E rendimiento di honor na e tres autornan di nos Himno Nacional, Aruba Dushi Tera, den e forma permanente aki, ta haci e celebracion uno masha special. E himno y su autornan ta den nos curason caba.
Cu Plaza Padu y e estatua di Rufo Wever, Padu Lampe y Lio Booi, ta sigura cu nan ta keda den memoria nacional di Aruba pa semper!”, Rene Herdé a expresa.


text:
E farmaceutico Suiso, Roche, a haya un autorisacion di urgencia di e agencia mericano di medicamento (FDA) pa pone na prueba un metodo di e diagnostico di Zika.
Aunke ainda no ta homologado, Food and Drug Administration (FDA) a duna su bon bista na e test, yama LightMix Zika, argumentando cu lo trata di un situacion di urgencia, Roche a indica den un comunicado.
“E test LightMix Zika ta un test molecular cu ta permiti e profesionalnan sanitario detecta rapidamente e virus” Uwe Oberlaender, directora di Roche Molecular Diagnostics, a bisa, cita den un comunicado.
E virus di Zika ta wordo considera responsabel di e aumento di casonan di microcefalia, un malformacion di e recin nacinan grave y ireversibel, vooral na America Latina y tambe ta kere cu ta provoca enfermedadnan neurologico den adulto manera esun di Guillain-Barre.
E sangura Aedes Aegypti ta considera como e vector principal di transmision di e virus.
Roche, e lider mundial di oncologia, ta un di e farmaceuticonan grandi mundial cu nan ta desaroyando testnan di diagnostico di Zika.
Fuente: NTN24
Salud: Agencia di medicamento di Merca ta autorisa Roche pa purba un test pa Zika
E farmaceutico Suiso, Roche, a haya un autorisacion di urgencia di e agencia mericano di medicamento (FDA) pa pone na prueba un metodo di e diagnostico di Zika.


text:
Gonzalo Tobar nase na Colombia tabata wòrdu akusá i a tira Luz Elena Rodriguea Rivas ku un arma di kandela di kual e dama a bin pèrdè su bida. Riba13 di desèmber di 2015 Tobar lo a apuntá e dama aki i ku un disparo ku a alkansá e dama aki ku konsekuensha ku e sak’i a
bin fayesé. E dama aki na bida tabata tin 2 yu menor di edat. E arma kue hòmber aki a uza tabata un revòlver 38. Anteriormente fiskal a hasi un petishon di 12 aña di prizon pa e hòmber aki. Ayera Wes a bai di akuerdo ku e petishon aki i a kondená e hòmber na 12 aña di prizon.


text:
ORANJESTAD – Autoridad a kita e ‘limitacion’ poni pa Minister demisionario Paul Croes awe tardi. Vocero di Ministerio Publico, Ann Angela, a confirma esaki pa NoticiaCla diaranson atardi laat. Esaki ta significa cu entrante awor, e por tin bishita y por volg media (wak tv, scucha radio, lesa corant) segun Angela. Otro siman hues comisario ta determina si ta suspende e detencion di 60 dia. E fecha cu e detencion ta poni pa vence awor ta dia 16 di november. Ministerio publico a bisa e siman aki na e portal aki cu nan lo pidi pa prolonga su detencion cu 30 dia mas.
ORANJESTAD – E compania di accountant renombra Ernst & Young (EY) a actual illegal contra ex director di Lotto Endy Croes y acusacionan den e rapport traha contra Croes, no tin base. Asina corte di apelacion a dicta den un sentencia diamars mainta. Abogado di Croes, Anthony Ruiz a splica NoticiaCla cu e ta considera e dia di awe como uno grandi pa su cliente. Sigur si tene na cuenta tur e añanan cu e cliente mester a pasa door acusacionnan sin base. Corte di apelacion a mustra cu e compania a acto illegal, incorecto y cu e acusacionnan contra Croes den e rapport traha, no ta corecto. E sentencia ta uno largo di 23 pagina, unda cu hueznan a tuma nan tempo pa motiva nan argumentacion. E contra partido tin 3 luna pa bay casacion, y Croes ta prepara awor pa cuminsa caso penal contra e compania y tambe uno di daño y perhuicio.
ORANJESTAD – E bancarota di Insel Air Aruba ta keda vigente y creditornan por continua cu e proceso pa recupera nan placa. Awe mainta tabatin un caso pendiente di apelacion cu InselAir Aruba a entama contra e decision di bancarota. Sinembargo, InselAir mes a revoca e caso, cu ta nifica cu e decision anterior di bancarota di e compania ta bira final. Asina abogado pa e partido contrario Dello Gomez di Gomez & Bikker a confirma pa NoticiaCla. InselAir for di e tempo ey tabata for di operacion, mientras cu InselAir International ainda ta operando bou di proteccion di corte.
ORANJESTAD - Ex parlamentario Desiree de Sousa Croes a gana su caso contra gobierno di Aruba. Huez dialuna a ordena gobierno (minister) pa suspende e desicion di dia 20 di november 2017 cu ta mande bay raporta na DPS. Y ademas mester pague e salario conforme e landsbesluit di dia 22 di januari 2010. Keda pendiente pa mas detaye. Lesa e sentencia AKI.
ORANJESTAD – Bou di un interes grandi entre e.o. prensa y abogadonan, e caso cu un periodista a entama contra presidente di Parlamento diamars a tuma lugar. E base di e caso tabata pa ‘identifica e motivacion di e presidente di Parlamento pa a prohibi un periodista entrada den Parlamento pa un periodo specifico’. Un contesta cu despues di basta insistencia di e huez cu a trata e caso, a bin resulta di ta ‘menaza contra e presidente y palabranan pa insulta e instituto’. Huez na final a cuestiona e motivacion ey y a bisa mesora cu den curso di dia mayan diaranzon lo dicta sentencia riba e caso.
ORANJESTAD – Ex parlamentario Desiree de Sousa Croes tin derecho pa haya su funcion ‘bieu’ bek como director di Arubahuis, basa riba e hecho cu nunca e no a wordo ‘retira’ of baha cu pensioen den e funcion ey. Asina abogado Peter Mohamed a argumenta den corte awe mainta pa su cliente. De Sousa (den corte menciona como Croes) a entama un caso contra Gobernador di Aruba y minister di Asuntonan general, cu no kier acepta pa de Sousa bolbe na su ‘funcion bieu’ di Director di Aruba sino kier pa e bay bek na ta docente. Huez ta dicta dia 8 di januari ken tin razon den e caso aki.


text:
Sra. Arends-Reyes ta expresa cu nos hende muhenan tin hopi mas potencial cu nan mes ta kere. E ser femenino ta un pilar di famia y ta haci esfuersonan y sacrificio grandi pa balansa trabou, trabounan na cas y sirbi su comunidad den e miho forma cu ta posibel.
Hende muhenan awendia ta hopi mas activo den e mundo laboral y ta logrando hopi mas den e mundo profesional y corporativo. Awendia tin hopi mas participacion di hende muhe den politica caminda cu nan tin un otro manera pa complementa e manera di pensa di e ser masculino.
Dia 8 di maart ta celebra Dia Internacional di Hende Muhe, caminda cu ta pone mas enfasis na locual e hende muhenan ta logrando y kico falta ainda pa yega na un conscientisacion berdadero cu e ser femenino merece mas apoyo y respet di otro ser femenino y masculino tanto na trabou, na cas y den comunidad. Apoyo, respet y oportunidadnan pa sigui profesionalisa nan mes den nan trabou, apoyo y respet na cas y na manera cu parehanan ta trata otro, segun sra. Arends-Reyes.
E Parlamentario ta sigui bisa cu e trabou di un mama y esposa no ta caba na momento cu e yega di su trabou. Igualdad entre hende muhe cu hende homber hopi biaha ta ser mal interpreta y e hende homber ta laga e apoyo y cabeyerismo un banda pa bisa cu pa ta igual no mester di ayudo paso e hende muhenan mes por. E ser femenino ta logrando exitonan grandi den trabou y comunidad pa medio di hopi esfuerso y dedicacion di nan parti y sigur esaki ta algo di balora.
No ta facil pa den e mundo di awendia pa logra pero no ta imposibel! Keda semper cabes na halto y sa cu bo ta un hende muhe fabuloso!
Sra. Arends-Reyes kier a tuma e oportunidad pa felicita tur nos hende muhernan ariba dia internacional di hende muher!


text:
Historia di awa na Aruba y calidad di Awa
Diahuebs awor, sr. Filomeno Marchena, Presidente di Fundacion FESTAS, ta duna un charla na Biblioteca Nacional Aruba. Tema di su presentacion ta “Historia di awa na Aruba y calidad di awa”. Tur hende ta bon bini na e charla aki, esaki ta gratis y ta cuminsa 6or y mey di atardi.
Filomeno Marchena ta splica encuanto di historia di awa na Aruba y ta amplia riba sostenibilidad di awa riba nos isla. E ta toca tambe e diferente procesonan inovativo cu ta wordo usa awendia pa destila awa.
Aruba ta un isla cu tin practicamente nada di awa supervicial y poco awa dushi di tera. Apesar di esaki, pa añanan prome cu e establecimento di industria hopi a sobrevivi y a biba cu e poco fuente di awa cu tabata tin rond di nos isla. Sr. Marchena ta splica con nos isla a evoluciona mediante procesonan simpel te na un awendia, caminda cu e proceso a bira moderno y sostenibel. E presentacion di FESTAS lo enfoca ariba e sistemanan primitivo di destilacion di awa, historia di destilacion na Aruba y e crecimento di tecnologia global di destilacion. sr. Marchena lo amplia riba e futuro di proceso sostenibel di destilacion pa produccion di awa pa bebe y tambe tecnologianan apropia pa destilacion di awa pa yega na awa fresco destina pa irrigacion. Esaki ta algun di e diferente topiconan cu lo haya atencion.
Publico ta cordialmente invita pa asisti na e presentacion di diahuebs awor 28 di mei, Ta cuminsa 6or y mey na Biblioteca Nacional Aruba situa na George Madurostraat.